EURÓPSKA KOMISIA V Bruseli27. 9. 2019 COM(2019) 433 final SPRÁVA KOMISIE EURÓPSKEMU PARLAMENTU A RADE o vykonávaní právomoci prijímať delegované akty udelenej Komisii v zmysle nariadenia Európskeho parlamentu a Rady (EÚ) č. 1305/2013 zo 17. decembra 2013 o podpore rozvoja vidieka prostredníctvom Európskeho poľnohospodárskeho fondu pre rozvoj vidieka (EPFRV) a o zrušení nariadenia Rady (ES) č. 1698/2005, v zmysle nariadenia Európskeho parlamentu a Rady (EÚ) č. 1306/2013 zo 17. decembra 2013 o financovaní, riadení a monitorovaní spoločnej poľnohospodárskej politiky a ktorým sa zrušujú nariadenia Rady (EHS) č. 352/78, (ES) č. 165/94, (ES) č. 2799/98, (ES) č. 814/2000, (ES) č. 1290/2005 a (ES) č. 485/2008, v zmysle nariadenia Európskeho parlamentu a Rady (EÚ) č. 1307/2013 zo 17. decembra 2013, ktorým sa ustanovujú pravidlá priamych platieb pre poľnohospodárov na základe režimov podpory v rámci spoločnej poľnohospodárskej politiky a ktorým sa zrušuje nariadenie Rady (ES) č. 637/2008 a nariadenie Rady (ES) č. 73/2009, a v zmysle nariadenia Európskeho parlamentu a Rady č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami, a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007



Obsah 1. Nariadenie Európskeho parlamentu a Rady (EÚ) č. 1305/2013 zo 17. decembra 2013 o podpore rozvoja vidieka prostredníctvom Európskeho poľnohospodárskeho fondu pre rozvoj vidieka (EPFRV) a o zrušení nariadenia Rady (ES) č. 1698/2005 1.1. Úvod 1.2. Právny základ 1.3. Vykonávanie delegovania právomoci 1.4. Záver 2. Nariadenie Európskeho parlamentu a Rady (EÚ) č. 1306/2013 zo 17. decembra 2013 o financovaní, riadení a monitorovaní spoločnej poľnohospodárskej politiky a ktorým sa zrušujú nariadenia Rady (EHS) č. 352/78, (ES) č. 165/94, (ES) č. 2799/98, (ES) č. 814/2000, (ES) č. 1290/2005 a (ES) č. 485/2008 2.1. Úvod 2.2. Právny základ 2.3. Vykonávanie delegovania právomoci 2.4. Záver 3. Nariadenie Európskeho parlamentu a Rady (EÚ) č. 1307/2013 zo 17. decembra 2013, ktorým sa ustanovujú pravidlá priamych platieb pre poľnohospodárov na základe režimov podpory v rámci spoločnej poľnohospodárskej politiky a ktorým sa zrušuje nariadenie Rady (ES) č. 637/2008 a nariadenie Rady (ES) č. 73/2009 3.1. Úvod 3.2. Právny základ 3.3. Vykonávanie delegovania právomoci 3.4. Záver 4. Nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami, a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 4.1. Úvod 4.2. Právny základ

4.3. Vykonávanie delegovania právomoci 4.4. Záver 1.Nariadenie Európskeho parlamentu a Rady (EÚ) č. 1305/2013 zo 17. decembra 2013 o podpore rozvoja vidieka prostredníctvom Európskeho poľnohospodárskeho fondu pre rozvoj vidieka (EPFRV) a o zrušení nariadenia Rady (ES) č. 1698/2005 1.1.Úvod Nariadením Európskeho parlamentu a Rady (EÚ) č. 1305/2013 sa stanovujú pravidlá podpory Únie pre rozvoj vidieka financovanej z Európskeho poľnohospodárskeho fondu pre rozvoj vidieka (ďalej len „EPFRV“), ktorý bol zriadený nariadením (EÚ) č. 1306/2013, a v tejto súvislosti sa ním dopĺňa nariadenie Európskeho parlamentu a Rady (EÚ) č. 1303/2013 . Článkom 2 ods. 3 sa Komisia splnomocňuje prijímať delegované akty týkajúce sa podmienok, za ktorých sa právnická osoba môže považovať za „mladého poľnohospodára“, a určenia obdobia odkladu na získanie zručností potrebných na výkon zamestnania. Článkom 14 ods. 5 sa Komisia splnomocňuje prijímať delegované akty týkajúce sa trvania a obsahu programov výmeny pracovníkov v poľnohospodárskych a lesníckych podnikoch a návštev poľnohospodárskych podnikov a lesov s cieľom zabezpečiť, aby tieto programy a návštevy boli jasne vymedzené vo vzťahu k podobným opatreniam v rámci iných schém Únie. Článkom 16 ods. 5 sa Komisia splnomocňuje prijímať delegované akty, pokiaľ ide o osobitné systémy Únie a charakteristiky skupín výrobcov a druhy činností, ktoré možno podporovať podľa odseku 2; stanovovanie podmienok na zabránenie diskriminácii výrobkov a stanovenie podmienok, na základe ktorých sa obchodné značky vylúčia z čerpania podpory. Článkom 19 ods. 8 sa Komisia splnomocňuje prijímať delegované akty, ktorými sa stanovuje minimálny obsah podnikateľských plánov a kritériá, ktoré majú členské štáty používať na stanovenie prahových hodnôt uvedených v odseku 4. Článkom 22 ods. 3 sa Komisia splnomocňuje prijímať delegované akty, pokiaľ ide o vymedzenie minimálnych environmentálnych požiadaviek uvedených v odseku 2 uvedeného článku. Článkom 28 ods. 10 sa Komisia splnomocňuje prijímať delegované akty, ktoré sa týkajú: a)podmienok uplatniteľných na záväzky rozšíriť chov hospodárskych zvierat; b)podmienok uplatniteľných na záväzky chovať miestne plemená, ktorých chov je ohrozený, alebo zachovať genetické zdroje rastlín, ktorým hrozí genetická erózia, a c)vymedzenia oprávnených operácií podľa odseku 9. Článkom 28 ods. 11, článkom 29 ods. 6 a článkom 30 ods. 8 sa Komisia splnomocňuje prijímať delegované akty týkajúce sa agroenvironmentálno-klimatických opatrení, ekologického poľnohospodárstva a platieb v rámci sústavy Natura 2000 a podľa rámcovej smernice o vode, v ktorých sa stanovuje metóda výpočtu, ktorá sa má použiť na vylúčenie dvojitého financovania postupov podľa článku 43 nariadenia (EÚ) č. 1307/2013. Článkom 33 ods. 4 sa Komisia splnomocňuje prijímať delegované akty, pokiaľ ide o vymedzenie oblastí, v ktorých majú záväzky týkajúce sa dobrých životných podmienok zvierat zabezpečiť vyššie normy výrobných postupov, a to s cieľom zabezpečiť, aby boli záväzky v oblasti dobrých životných podmienok zvierat v súlade s celkovou politikou Únie v tejto oblasti.

Článkom 34 ods. 5 sa Komisia splnomocňuje prijímať delegované akty, pokiaľ ide o druhy operácií oprávnené na podporu poskytovanú verejným a súkromným subjektom na účely ochrany a podpory lesných genetických zdrojov v prípade operácií, na ktoré sa nevzťahuje článok 34 ods. 1, 2 a 3. Článkom 35 ods. 10 sa Komisia splnomocňuje prijímať delegované akty, pokiaľ ide o ďalšie vymedzenie charakteristík pilotných projektov, klastrov, sietí, krátkych dodávateľských reťazcov a miestnych trhov, ktoré budú oprávnené na podporu, ako aj pokiaľ ide o podmienky poskytnutia pomoci na operácie zamerané na spoluprácu. Článkom 36 ods. 5 sa Komisia splnomocňuje prijímať delegované akty, pokiaľ ide o minimálne a maximálne trvanie komerčných úverov v rámci vzájomných fondov uvedených v článku 38 ods. 3 písm. b) a článku 39 ods. 4. Článkom 45 ods. 6 sa Komisia splnomocňuje prijímať delegované akty, ktorými sa ustanovujú podmienky, za ktorých sa iné náklady spojené s lízingovými zmluvami, zariadením z druhej ruky môžu považovať za oprávnené výdavky, a ktorými sa vymedzujú typy infraštruktúry pre energiu z obnoviteľných zdrojov, ktoré sú oprávnené na podporu. Článkom 47 ods. 6 sa Komisia splnomocňuje prijímať delegované akty stanovujúce podmienky uplatniteľné na konverziu alebo úpravu záväzkov v rámci opatrení uvedených v článkoch 28, 29, 33 a 34 a pokiaľ ide o špecifikovanie iných situácií, v ktorých sa nepožaduje vrátenie pomoci. Článkom 58 ods. 7 sa Komisia splnomocňuje prijímať delegované akty na účely preskúmania stropov stanovených v prílohe I s cieľom zohľadniť vývoj týkajúci sa ročného rozčlenenia a vykonať technické úpravy bez zmeny celkových pridelených súm, alebo zohľadniť akékoľvek iné zmeny na základe legislatívneho aktu po prijatí tohto nariadenia. Článkom 89 sa Komisia splnomocňuje prijímať delegované akty, ktorými stanoví podmienky, za ktorých sa podpora schválená Komisiou podľa nariadenia (ES) č. 1698/2005 môže integrovať do podpory stanovenej v nariadení (EÚ) č. 1305/2013, a to aj pre technickú pomoc a pre hodnotenia ex-post, ako aj podmienky prechodu od podpory rozvoja vidieka pre Chorvátsko podľa nariadenia (ES) č. 1085/2006 na podporu poskytovanú podľa nariadenia (EÚ) č. 1305/2013. 1.2.Právny základ Táto správa sa vyžaduje na základe článku 83 ods. 2. Na základe tohto ustanovenia sa právomoc prijímať delegované akty uvedené v článku 2 ods. 3, článku 14 od. 5, článku 16 ods. 5, článku 19 ods. 8, článku 22 ods. 3, článku 28 ods. 10 a 11, článku 29 ods. 6, článku 30 ods. 8, článku 33 ods. 4, článku 34 ods. 5, článku 35 ods. 10, článku 36 ods. 5, článku 45 ods. 6, článku 47 ods. 6, článku 58 ods. 7 a článku 89 udeľuje Komisii na obdobie siedmich rokov od dátumu nadobudnutia účinnosti tohto nariadenia. Komisia vypracuje správu týkajúcu sa delegovania právomoci najneskôr deväť mesiacov pred uplynutím tohto sedemročného obdobia. Delegovanie právomoci sa automaticky predlžuje na rovnako dlhé obdobia, pokiaľ Európsky parlament alebo Rada nevznesú voči takémuto predĺženiu námietku najneskôr tri mesiace pred koncom každého obdobia. 1.3.Vykonávanie delegovania právomoci V tejto fáze Komisia prijala deväť delegovaných aktov podľa nariadenia (EÚ) č. 1305/2013. A. Komisia prijala šesť delegovaných aktov, ktorými sa mení príloha I, s cieľom preskúmať stropy stanovené v prílohe I na základe článku 58 ods. 7: delegované nariadenie Komisie (EÚ) č. 994/2014 , delegované nariadenie Komisie (EÚ) č. 1378/2014 , delegované nariadenie Komisie (EÚ) 2015/791 , delegované nariadenie Komisie (EÚ) 2016/142 , delegované nariadenie Komisie (EÚ) 2018/162 a delegované nariadenie Komisie (EÚ) 2019/71 . V týchto delegovaných aktoch, s výnimkou delegovaného nariadenia (EÚ) 2015/791, sa preskúmalo rozdelenie podpory Únie na rozvoj vidieka podľa členských štátov a podľa rokov na základe toho, ako členské štáty využívali možnosť finančnej pružnosti medzi piliermi, ako sa stanovuje v nariadení (ES) č. 73/2009 a nariadení (EÚ) č. 1307/2013 (v tejto súvislosti pozri bod 3.3). V nadväznosti na revíziu nariadenia Rady (EÚ, Euratom) č. 1311/2013 nariadením Rady (EÚ, Euratom) 2015/623 sa v delegovanom nariadení (EÚ) 2015/791 preskúmala príloha I a nevyužité zodpovedajúce prostriedky za rok 2014 z Európskeho poľnohospodárskeho fondu pre rozvoj vidieka sa presunuli do rozpočtových stropov za roky 2015 a 2016. V súlade so Spoločnou dohodou o delegovaných aktoch sa v súvislosti so všetkými týmito delegovanými aktmi uskutočnili konzultácie s odborníkmi z členských štátov v rámci expertnej skupiny pre priame platby a expertnej skupiny pre rozvoj vidieka. Nariadenia boli oznámené Európskemu parlamentu a Rade. Európsky parlament ani Rada nevzniesli proti žiadnemu z delegovaných nariadení žiadne námietky. B. Okrem týchto šiestich delegovaných aktov vychádzajúcich z článku 58 ods. 7 Komisia prijala jeden delegovaný akt, ktorým sa dopĺňa nariadenie Európskeho parlamentu a Rady (EÚ) č. 1305/2013 o podpore rozvoja vidieka prostredníctvom Európskeho poľnohospodárskeho fondu pre rozvoj vidieka (EPFRV) a ktorým sa zavádzajú prechodné ustanovenia na základe článku 2 ods. 3, článku 14 ods. 5, článku 16 ods. 5, článku 19 ods. 8, článku 22 ods. 3, článku 28 ods. 10 a 11, článku 29 ods. 6, článku 30 ods. 8, článku 33 ods. 4, článku 34 ods. 5, článku 35 ods. 10, článku 36 ods. 5, článku 45 ods. 6, článku 47 ods. 6 a článku 89: delegované nariadenie Komisie (EÚ) č. 807/2014 . Týmto delegovaným aktom sa stanovujú podmienky, za ktorých sa právnická osoba môže považovať za „mladého poľnohospodára“, a určuje sa tolerančné obdobie na získanie zručností potrebných na výkon zamestnania, ďalej sa v ňom stanovujú ustanovenia týkajúce sa trvania a obsahu programov výmeny pracovníkov v poľnohospodárskych a lesníckych podnikoch a návštev poľnohospodárskych podnikov a lesov, ustanovenia o osobitných systémoch kvality Únie, charakteristikách skupín výrobcov a druhov činností, ktoré možno podporovať, ďalej pravidlá týkajúce sa obsahu podnikateľských plánov a kritérií, ktoré majú členské štáty používať na udelenie podpory na rozvoj poľnohospodárskych podnikov a podnikateľskej činnosti, minimálne environmentálne požiadavky v súvislosti s opatrením zameraným na zalesňovanie a vytváranie zalesnených oblastí, podmienky týkajúce sa miestnych plemien a odrôd rastlín, ktorých chov a pestovanie sú ohrozené a podmienky ochrany genetických zdrojov ohrozených genetickou eróziou a vymedzenie oprávnených operácií, ďalej sa v ňom stanovujú metódy výpočtu, ktoré sa majú použiť na zabezpečenie vylúčenia dvojitého financovania pri udeľovaní platieb v rámci agroenvironmentálno-klimatických opatrení, ekologického poľnohospodárstva a platieb v rámci sústavy Natura 2000 a podľa rámcovej smernice o vode, vymedzenie oblastí, v ktorých majú záväzky týkajúce sa dobrých životných podmienok zvierat zabezpečiť vyššie normy výrobných postupov, vymedzenie druhov operácií oprávnených na podporu v oblasti lesnícko-environmentálnych a klimatických služieb a ochrany lesov, vymedzenie charakteristík pilotných projektov, klastrov, sietí, krátkych dodávateľských reťazcov a miestnych trhov, ktoré sú oprávnené na podporu v zmysle opatrenia o spolupráci, ako aj podmienky poskytnutia podpory, minimálne a maximálne trvanie komerčných úverov pre vzájomné fondy, podmienky, za ktorých sa náklady spojené s lízingovými zmluvami a so zariadením z druhej ruky môžu považovať za oprávnené náklady, vymedzenie typov infraštruktúry pre energiu z obnoviteľných zdrojov, ktoré sú oprávnené na podporu, podmienky uplatniteľné na konverziu alebo prispôsobenie záväzkov v rámci opatrení uvedených v článkoch 28, 29, 33 a 34, ako aj vymedzenie iných situácií, v ktorých sa nevyžaduje náhrada pomoci, ako aj prechodné ustanovenia týkajúce sa podpory schválenej Komisiou podľa nariadenia (ES) č. 1698/2005 a podľa nariadenia (ES) č. 1085/2006. Tento delegovaný akt bol od jeho prijatia dvakrát zmenený. Prvý raz bol zmenený na základe článku 89 delegovaného nariadenia Komisie (EÚ) 2015/1367 , pokiaľ ide o prechodné ustanovenia týkajúce sa programov rozvoja vidieka na obdobie rokov 2007 – 2013. Druhý raz bol zmenený na základe článku 2 ods. 3, článku 36 ods. 5 a článku 45 ods. 6 delegovaného nariadenia Komisie (EÚ) 2019/94 , pokiaľ ide o podmienky, za ktorých sa právnická osoba môže považovať za „mladého poľnohospodára“, minimálne a maximálne trvanie komerčných úverov pre vzájomné fondy a úpravu spojenú s lízingovými zmluvami a so zariadením z druhej ruky. V súlade so Spoločnou dohodou o delegovaných aktoch sa v súvislosti s týmito tromi delegovanými aktmi uskutočnili konzultácie s odborníkmi z členských štátov v rámci expertnej skupiny pre rozvoj vidieka. Nariadenia boli oznámené Európskemu parlamentu a Rade. Európsky parlament ani Rada nevzniesli proti žiadnemu z delegovaných nariadení žiadne námietky. Komisia prostredníctvom týchto delegovaných aktov využila všetky svoje delegované právomoci stanovené v nariadení (EÚ) č. 1305/2013. 1.4.Záver Komisia vykonala svoje delegované právomoci správne. Nemožno vylúčiť, že v budúcnosti bude potrebný postup splnomocnenia.

2.Nariadenie Európskeho parlamentu a Rady (EÚ) č. 1306/2013 zo 17. decembra 2013 o financovaní, riadení a monitorovaní spoločnej poľnohospodárskej politiky a ktorým sa zrušujú nariadenia Rady (EHS) č. 352/78, (ES) č. 165/94, (ES) č. 2799/98, (ES) č. 814/2000, (ES) č. 1290/2005 a (ES) č. 485/2008 2.1.Úvod Nariadením Európskeho parlamentu a Rady (EÚ) č. 1306/2013 sa stanovujú pravidlá týkajúce sa financovania, riadenia a monitorovania spoločnej poľnohospodárskej politiky. Preto sa okrem iného vzťahuje aj na aspekty financovania a monitorovania v oblastiach, na ktoré sa vzťahujú nariadenia (EÚ) č. 1305/2013, (EÚ) č. 1307/2013 a (EÚ) č. 1308/2013. Pokiaľ ide o pravidlá pre platobné agentúry členských štátov a iné orgány: Článkom 8 sa Komisia splnomocňuje prijímať delegované akty, pokiaľ ide o: a)minimálne podmienky akreditácie platobných agentúr a koordinačných orgánov uvedené v článku 7 ods. 2 a článku 7 ods. 4; b)povinnosti platobných agentúr, pokiaľ ide o verejnú intervenciu, ako aj pravidlá týkajúce sa obsahu ich riadiacich a kontrolných úloh. Pokiaľ ide o finančné riadenie fondov: Článkom 20 ods. 2 sa Komisia splnomocňuje prijímať delegované akty týkajúce sa: a) typu opatrení, ktoré môže Únia financovať, a podmienok ich úhrad; b) podmienok oprávnenosti a spôsobu výpočtu na základe informácií, ktoré platobné agentúry skutočne zistili, alebo na základe paušálnych súm, ktoré určila Komisia, alebo na základe paušálnych alebo nepaušálnych súm, ktoré sú ustanovené právnymi predpismi v oblasti poľnohospodárstva. Článkom 20 ods. 3 sa Komisia splnomocňuje prijímať delegované akty, ktorými sa stanovia pravidlá týkajúce sa hodnotenia operácií spojených s verejnou intervenciou, opatrenia, ktoré je potrebné prijať v prípade straty alebo poškodenia výrobkov vo verejnej intervencii, a pravidlá týkajúce sa stanovenia súm, ktoré sa majú financovať. Článkom 40 sa Komisia splnomocňuje prijímať delegované akty týkajúce sa pravidiel, ktoré majú zabezpečiť, aby boli v určitých prípadoch výdavky vynaložené pred najskorším možným termínom platby alebo po poslednom možnom termíne platby oprávnené na financovanie zo strany Únie. Článkom 46 ods. 1 sa Komisia splnomocňuje prijímať delegované akty týkajúce sa podmienok, za ktorých sa určité typy výdavkov a príjmov v rámci fondov majú kompenzovať. Článkom 46 ods. 2 sa Komisia splnomocňuje prijímať delegované akty týkajúce sa metódy uplatniteľnej na záväzky a vyplatenie daných súm v prípade, že rozpočet Únie nebol schválený do začiatku rozpočtového roka alebo ak celková výška plánovaných záväzkov presahuje prah stanovený v článku 170 ods. 3 nariadenia (EÚ, Euratom) č. 966/2012. Článkom 46 ods. 3 sa Komisia splnomocňuje prijímať v prípade nesplnenia povinnosti členskými štátmi informovať Komisiu podľa článku 102 delegované akty, pokiaľ ide o odloženie mesačných platieb členským štátom podľa článku 42 v súvislosti s výdavkami v rámci EPZF a ktorými sa stanovia podmienky, podľa ktorých zníži alebo pozastaví priebežné platby členským štátom v rámci EPFRV podľa uvedeného článku. Pokiaľ ide o pozastavenia platieb v prípade neskorého predloženia informácií, článkom 46 ods. 4 sa Komisia splnomocňuje prijímať delegované akty, pokiaľ ide o pravidlá týkajúce sa: a)zoznamu opatrení, na ktoré sa vzťahuje článok 42;

b)miery pozastavenia platieb podľa uvedeného článku. Článkom 50 ods. 1 sa Komisia splnomocňuje prijímať delegované akty, ktorými sa dopĺňajú osobitné povinnosti členských štátov podľa tejto kapitoly IV a ktoré sa týkajú schvaľovania účtovných závierok s cieľom zaistiť správne a účinné uplatňovanie ustanovení týkajúcich sa kontrol na mieste a prístupu k dokumentom a informáciám. Článkom 53 ods. 3 sa Komisia splnomocňuje prijímať delegované akty, pokiaľ ide o kritériá a metodiku uplatňovania korekcií. Článkom 57 ods. 1 sa Komisia splnomocňuje prijímať delegované akty, pokiaľ ide o osobitné povinnosti členských štátov s cieľom zabezpečiť správne a účinné uplatňovanie ustanovení o podmienkach vymáhania neoprávnených platieb a úrokov z nich. Pokiaľ ide o systémy kontroly a sankcie: Článkom 62 ods. 1 sa Komisia splnomocňuje prijímať delegované akty, ktorými ustanoví, keď si to vyžaduje dobré riadenie systému, ďalšie požiadavky, pokiaľ ide o colné režimy, a najmä o tie, ktoré sú stanovené v nariadení Európskeho parlamentu a Rady (ES) č. 952/2013, s cieľom zabezpečiť správne a účinné vykonávanie kontrol a overovanie podmienok oprávnenosti účinným, súdržným a nediskriminačným spôsobom, ktorý chráni finančné záujmy Únie. V článku 63 ods. 4 sa stanovuje, že Komisia prijme delegované akty, ktorými sa stanovia podmienky týkajúce sa čiastočného alebo úplného odňatia pomoci v prípade nesplnenia podmienok poskytovania pomoci alebo podpory, ako sa to uvádza v právnych predpisoch v oblasti poľnohospodárstva. Článkom 64 ods. 6 sa Komisia splnomocňuje prijímať delegované akty: a)určujúce pri každom režime pomoci alebo podpornom opatrení a dotknutej osobe v zmysle odseku 3 zo zoznamu ustanoveného v odseku 4 a v rámci obmedzení ustanovených v odseku 5 správnu sankciu, a určujúce osobitnú sadzbu, ktorú majú uložiť členské štáty, vrátane prípadov nevyčísliteľného nesplnenia; b)určujúce prípady, v ktorých sa správne sankcie neuložia, ako sa uvádza v odseku 2 písm. f). Článkom 65 ods. 2 sa Komisia splnomocňuje prijímať delegované akty týkajúce sa trhových opatrení spadajúcich pod pozastavenie platieb a sadzby a lehoty pozastavenia platieb v zmysle odseku 1 s cieľom zaistiť dodržiavanie zásady proporcionality pri uplatňovaní odseku 1. Článkom 66 ods. 3 sa Komisia splnomocňuje prijímať delegované akty ustanovujúce pravidlá, ktorými sa zabezpečí nediskriminačné zaobchádzanie, rovnosť a dodržiavanie proporcionality pri skladaní zábezpeky, a ktorými: a)špecifikuje stranu nesúcu zodpovednosť v prípade nesplnenia povinnosti; b)ustanoví osobitné situácie, keď môže príslušný orgán upustiť od požiadavky na zloženie zábezpeky; c)ustanoví podmienky vzťahujúce sa na zábezpeku, ktorá sa má zložiť, a na ručiteľa a podmienky na zloženie a uvoľnenie zábezpeky; d)ustanoví osobitné podmienky týkajúce sa zábezpeky zloženej v súvislosti s platbou preddavkov; e)určí dôsledky porušenia záväzkov, na ktorých základe bola zložená zábezpeka, ako sa ustanovuje v odseku 1, a to vrátane prepadnutia zábezpeky, miery zníženia, ktorú treba uplatniť na uvoľnenie zábezpeky v prípade náhrad, povolení, ponúk, verejných súťaží alebo osobitných žiadostí a vtedy, keď povinnosť, na ktorú sa táto zábezpeka vzťahuje, nebola splnená buď vôbec alebo ani čiastočne, a to s prihliadnutím na povahu daného záväzku, na množstvo, v súvislosti s ktorým bol záväzok porušený, na čas prekračujúci lehotu, počas ktorej mal byť záväzok splnený, a na lehotu, počas ktorej bol predložený doklad potvrdzujúci splnenie záväzku. Článkom 72 ods. 5 sa Komisia splnomocňuje prijímať delegované akty týkajúce sa pravidiel uplatniteľných na lehoty, dátumy a termíny, keď konečným dátumom na predloženie žiadostí o pomoc alebo zmien, žiadosti o platbu alebo akýchkoľvek podporných dokumentov je deň pracovného pokoja, sobota alebo nedeľa. Článkom 76 ods. 1 sa Komisia splnomocňuje prijímať delegované akty týkajúce sa: a)osobitných vymedzení potrebných na zabezpečenie harmonizovaného uplatňovania integrovaného systému okrem tých, ktoré sa ustanovujú v nariadení (EÚ) č. 1307/2013 a nariadení (EÚ) č. 1305/2013;

b)v súvislosti s článkami 67 až 75 pravidiel pre ďalšie opatrenia potrebné na zabezpečenie súladu s požiadavkami na kontrolu ustanovenými v tomto nariadení alebo v právnych predpisoch v poľnohospodárskom odvetví, ktoré majú členské štáty prijať vo vzťahu k výrobcom, službám, orgánom, organizáciám alebo iným hospodárskym subjektom, ako sú bitúnky alebo združenia zapojené do procesu získavania pomoci, a to v prípade, ak sa v tomto nariadení neustanovujú príslušné správne sankcie; takéto opatrenia sa v čo najväčšom rozsahu mutatis mutandis riadia ustanoveniami o sankciách ustanovených v článku 77 ods. 1 až 5. Článkom 76 ods. 2 sa Komisia splnomocňuje prijímať delegované akty týkajúce sa: a)základných prvkov, technických pravidiel vrátane tých na aktualizáciu príslušných mier tolerancie pri referenčných pozemkoch, berúc do úvahy tvar a stav daného pozemku vrátane pravidiel o zahrnutí krajinných prvkov nachádzajúcich sa v blízkosti pozemku, ako aj kvalitatívnych požiadaviek na identifikačný systém poľnohospodárskych pozemkov ustanovený v článku 70 a na identifikáciu prijímateľov podľa článku 73; b)základných prvkov, technických pravidiel a kvalitatívnych požiadaviek na systém identifikácie a evidencie platobných nárokov ustanovený v článku 71; c)pravidiel na stanovenie vymedzenia základu pre výpočet pomoci vrátane pravidiel riešenia určitých prípadov, v ktorých sú na oprávnených plochách krajinné prvky alebo stromy; takéto pravidlá umožnia členským štátom pri oblastiach s trvalým trávnym porastom automaticky považovať roztrúsené krajinné prvky a stromy, ktorých celková plocha nepresahuje určité percento referenčného pozemku, za súčasť oprávnenej plochy, bez toho, aby mali povinnosť ich najprv na uvedený účel zmapovať. Článkom 77 ods. 7 sa Komisia splnomocňuje prijímať delegované akty, pokiaľ ide o správne sankcie: a)určujúce pri každom režime pomoci alebo podpornom opatrení a dotknutej osobe v zmysle odseku 3 zo zoznamu ustanoveného v odseku 4 a v rámci obmedzení ustanovených v odsekoch 5 a 6, správnu sankciu a stanovujúce osobitnú sadzbu, ktorú majú uložiť členské štáty, vrátane prípadov nevyčísliteľného nesplnenia; b)určujúce prípady, v ktorých sa správne sankcie neuložia, ako sa uvádza v odseku 2 písm. f). Článkom 79 ods. 2 sa Komisia splnomocňuje prijímať v prípade opatrení, ktoré nie sú zahrnuté do integrovaného systému uvedeného v kapitole II tejto hlavy, delegované akty ustanovujúce zoznam opatrení, ktoré z dôvodu požiadaviek na ich vypracovanie a kontrolu nie sú vhodné na ďalšie kontroly ex post prostredníctvom kontroly obchodných dokumentov, a preto sa ich netýka takáto kontrola podľa tejto kapitoly. Článkom 84 ods. 6 sa Komisia splnomocňuje prijímať delegované akty týkajúce sa úpravy prahu 40 000 EUR, podľa ktorých sú podniky kontrolované len na základe špecifických dôvodov, ktoré uvedú členské štáty vo svojom ročnom pláne podľa odseku 1 alebo Komisia v akomkoľvek návrhu na zmenu uvedeného plánu. Pokiaľ ide o kontroly a sankcie týkajúce sa identity, proveniencie a kvality vína v Únii, článkom 89 ods. 5 sa Komisia splnomocňuje prijímať delegované akty, pokiaľ ide o: a)vytvorenie analytickej databázy izotopických údajov, ktorá pomôže zisťovať podvody a ktorá sa vytvorí na základe vzoriek zozbieraných členskými štátmi; b)pravidlá o kontrolných orgánoch a ich vzájomnej pomoci; c)pravidlá spoločného využívania zistení členských štátov. Pokiaľ ide o krížové plnenie: Článkom 93 ods. 4 prvým pododsekom sa Komisia splnomocňuje prijímať delegované akty stanovujúce pravidlá týkajúce sa zachovania trvalých pasienkov, najmä aby sa zabezpečilo, že sa na úrovni poľnohospodárov prijmú opatrenia na zachovanie pôdy s trvalými pasienkami vrátane splnenia jednotlivých povinností, ako je napríklad povinnosť zmeniť plochy na trvalé pasienky, keď sa zistí, že podiel pôdy s trvalými pasienkami klesá. Pokiaľ ide o zachovanie trvalých pasienkov, článkom 93 ods. 4 druhým pododsekom sa Komisia splnomocňuje prijímať delegované akty na stanovenie podmienok a metód na určenie podielu trvalých pasienkov k poľnohospodárskej pôde, ktorý je nutné zachovať.



Článkom 101 ods. 1 sa Komisia splnomocňuje prijímať delegované akty: a)stanovujúce harmonizovaný základ pre výpočet výšky správnych sankcií z dôvodu krížového plnenia, ako sa uvádza v článku 99, pričom sa zohľadnia zníženia vyplývajúce z finančnej disciplíny; b)stanovujúce podmienky uplatňovania a výpočtu výšky správnych sankcií z dôvodu krížového plnenia vrátane prípadov nedodržania pravidiel, ktoré možno priamo pripísať dotknutému prijímateľovi.

Pokiaľ ide o výmenný kurz a menové postupy: Článkom 106 ods. 5 sa Komisia splnomocňuje prijímať delegované akty obsahujúce pravidlá týkajúce sa špecifikácie určujúcich skutočností v prípade výmenného kurzu a špecifikácie výmenného kurzu, ktorý sa má použiť, pričom sa zohľadnia určité kritériá. Článkom 106 ods. 6 sa Komisia splnomocňuje prijímať delegované akty stanovujúce pravidlá týkajúce sa výmenného kurzu uplatniteľného pri zostavovaní vyhlásení o výdavkoch a pri zaznamenávaní operácií verejného skladovania do účtovníctva platobnej agentúry. Článkom 107 ods. 2 sa Komisia splnomocňuje prijímať v prípade, že mimoriadne menové postupy týkajúce sa národnej meny môžu ohroziť uplatňovanie práva Únie, delegované akty, ktoré sa odchyľujú od tohto oddielu, a to najmä ak krajina používa neobvyklé techniky výmeny, ako sú napríklad viaceré výmenné kurzy, alebo realizuje barterové dohody, alebo ak krajiny majú meny, ktoré nie sú kótované na oficiálnych zahraničných devízových trhoch, alebo ak je pravdepodobné, že trend v takýchto menách bude narúšať obchod. Pokiaľ ide o monitorovanie spoločnej poľnohospodárskej politiky: Článkom 110 ods. 1 tretím pododsekom sa Komisia splnomocňuje prijímať delegované akty, pokiaľ ide o obsah a vytvorenie spoločného monitorovacieho a hodnotiaceho rámca, ktorým sa meria výkonnosť SPP. Pokiaľ ide o prechodné opatrenia: Článkom 120 sa Komisia splnomocňuje prijímať delegované akty, pokiaľ ide o prípady, v ktorých sa môžu uplatniť výnimky z pravidiel ustanovených v tomto nariadení, ako aj doplnenia týchto pravidiel, a to s cieľom zabezpečiť bezproblémový prechod z ustanovení uvedených v zrušených nariadeniach (EHS) č. 352/78, (ES) č. 165/94, (ES) č. 2799/98, (ES) č. 814/2000, (ES) č. 1290/2005 a (ES) č. 485/2008 na ustanovenia stanovené v nariadení (EÚ) č. 1306/2013. 2.2.Právny základ Táto správa sa vyžaduje na základe článku 115 ods. 2. Na základe tohto ustanovenia sa právomoc prijímať delegované akty uvedené v článkoch 8, 20, 40, 46, 50, 53, 57, 62, 63, 64, 65, 66, 72, 76, 77, 79, 84, 89, 93, 101, 106, 107, 110 a 120 udeľuje Komisii na obdobie siedmich rokov od dátumu nadobudnutia účinnosti tohto nariadenia. Komisia vypracuje správu týkajúcu sa delegovania právomoci najneskôr deväť mesiacov pred uplynutím tohto sedemročného obdobia. Delegovanie právomoci sa automaticky predlžuje na rovnako dlhé obdobia, pokiaľ Európsky parlament alebo Rada nevznesú voči takémuto predĺženiu námietku najneskôr tri mesiace pred koncom každého obdobia. 2.3.Vykonávanie delegovania právomoci V tejto fáze Komisia prijala dvadsaťjeden delegovaných aktov v zmysle nariadenia (EÚ) č. 1306/2013. A. Štyri z týchto delegovaných aktov boli prijaté v rokoch 2014 a 2015 a dopĺňajú sa nimi pravidlá uvedené v nariadení (ES) č. 1306/2013: a) Komisia prijala delegované nariadenie Komisie (EÚ) č. 907/2014 na základe článku 8 ods. 1, článku 40, článku 46 ods. 1, 2, 3 a 4, článku 53 ods. 3, článku 57 ods. 1, článku 66 ods. 3, článku 79 ods. 2, článku 106 ods. 5 a 6 a článku 120. Dopĺňa sa ním nariadenie (EÚ) č. 1306/2013, pokiaľ ide o platobné agentúry a ostatné orgány, finančné hospodárenie, schvaľovanie účtovných závierok, zábezpeky a používanie eura. Týmto delegovaným aktom sa stanovujú podmienky akreditácie platobných agentúr a koordinačných orgánov; povinnosti platobných agentúr, pokiaľ ide o verejné intervencie; pravidlá týkajúce sa nedodržania posledných možných a najskorších možných termínov platby; pravidlá týkajúce sa kompenzácie zo strany platobných agentúr; pravidlá v prípade neskorého prijatia rozpočtu Únie; možnosť Komisie odložiť mesačné platby a pozastaviť platby v prípade neskorého predloženia; kritériá a metodika uplatňovania korekcií v rámci overovania súladu; povinnosti členských štátov nadväzujúce na vymáhacie konanie; pravidlá týkajúce sa poskytovania zábezpeky na zabezpečenie platieb; vylúčenie určitých opatrení v sektore vinohradníctva a vinárstva z pravidiel týkajúcich sa kontroly transakcií; uplatniteľný výmenný kurz pri zostavovaní vyhlásení o výdavkoch; určenie určujúcich skutočností v prípade výmenného kurzu v oblasti vývozných náhrad a obchodu s tretími krajinami, v prípade produkčných náhrad, pomoci poskytovanej podľa množstva produktu uvádzaného na trh alebo produktu určeného na špecifické použitie, podpory súkromného skladovania, pomoci poskytovanej v sektore vinohradníctva a vinárstva, v sektore mlieka a mliečnych výrobkov a v sektore cukru, pomoci poskytovanej v oblasti programu podpory konzumácie ovocia v školách, súm spojených so schválením poskytnutia vnútroštátnej finančnej pomoci organizáciám výrobcov v sektore ovocia a zeleniny, preddavkov a zábezpek, ako aj ďalších súm alebo cien; určenie výmenného kurzu, ktorý sa má uplatňovať; ustanovenia týkajúce sa prechodu zo starých na nové pravidlá. Komisia zmenila tento delegovaný akt trikrát: v roku 2015 na základe článkov 40 a 53 delegovaným nariadením Komisie (EÚ) 2015/160 , pokiaľ ide o platobné lehoty a korekcie v rámci overovania súladu; v roku 2017 na základe článku 64 ods. 6 písm. a) a článku 106 ods. 5 delegovaným nariadením Komisie (EÚ) 2017/40 , pokiaľ ide o určujúcu skutočnosť pre výmenný kurz v oblasti programu podpory konzumácie ovocia a zeleniny v školách (pozri aj bod 4.3); a v roku 2018 na základe článku 40 a článku 106 ods. 6 delegovaným nariadením Komisie (EÚ) 2018/967 , pokiaľ ide o nedodržanie platobných lehôt a uplatniteľný výmenný kurz pre vyhlásenia o výdavkoch. V súlade so Spoločnou dohodou o delegovaných aktoch sa uskutočnili konzultácie s odborníkmi z členských štátov v rámci expertnej skupiny pre horizontálne otázky týkajúce sa SPP – podskupiny pre zjednodušenie. Nariadenia boli oznámené Európskemu parlamentu a Rade. Európsky parlament ani Rada nevzniesli proti žiadnemu z delegovaných nariadení žiadne námietky. b) Komisia prijala delegované nariadenie Komisie (EÚ) č. 640/2014 na základe článku 63 ods. 4, článku 64 ods. 6, článku 72 ods. 5, článku 76, článku 77 ods. 7, článku 93 ods. 4, článku 101 ods. 1 a článku 120. Dopĺňa sa ním nariadenie (EÚ) č. 1306/2013 vzhľadom na integrovaný administratívny a kontrolný systém, podmienky zamietnutia alebo odňatia platieb a administratívne sankcie uplatniteľné na priame platby, podporné nariadenia na rozvoj vidieka a krížové plnenie. Týmto delegovaným aktom sa stanovujú ustanovenia týkajúce sa podmienok čiastočného alebo úplného zamietnutia alebo odňatia pomoci alebo podpory; ustanovenia týkajúce sa určenia administratívnej sankcie, ktorá sa má ukladať, a stanovenie jej konkrétnej sadzby; ustanovenia týkajúce sa určenia prípadov, v ktorých sa administratívna sankcia neuplatňuje; pravidlá platné na obdobia, dátumy a časové lehoty, pri ktorých konečný termín podania žiadosti alebo zmeny pripadá na sviatok, sobotu alebo nedeľu; osobitné vymedzenia pojmov na zabezpečenie harmonizovaného vykonávania integrovaného systému; základné prvky a technické predpisy pre systém na určovanie poľnohospodárskych pozemkov a určovanie príjemcov; základné prvky, technické predpisy a požiadavky na kvalitu systému na určovanie a evidenciu platobných nárokov; základ pre výpočet pomoci vrátane pravidiel pre riešenie niektorých prípadov, v ktorých sa na plochách, na ktoré možno poskytnúť podporu, nachádzajú krajinné prvky alebo stromy; dodatočné pravidlá pre sprostredkovateľov, ako sú útvary, orgány a organizácie zapojené do procesu udeľovania pomoci alebo podpory; udržiavanie trvalých pasienkov vo vzťahu ku krížovému plneniu; harmonizovaný základ pre výpočet administratívnych sankcií súvisiacich s krížovým plnením; podmienky pre uplatňovanie a výpočet administratívnych sankcií súvisiacich s krížovým plnením; doplnok k pravidlám stanoveným v nariadení (EÚ) č. 1306/2013 s cieľom zabezpečiť plynulý prechod zo zrušených pravidiel na nové pravidlá.

Komisia zmenila tento delegovaný akt dvakrát: v roku 2016 na základe tých istých článkov, podľa ktorých bol prijatý zmenený akt, delegovaným nariadením Komisie (EÚ) 2016/1393 a v roku 2017 delegovaným nariadením Komisie (EÚ) 2017/723 na základe článku 77 ods. 7. V súlade so Spoločnou dohodou o delegovaných aktoch sa uskutočnili konzultácie s odborníkmi z členských štátov v rámci expertnej skupiny pre horizontálne otázky týkajúce sa SPP, podskupiny pre krížové plnenie a poľnohospodársky poradenský systém, expertnej skupiny pre priame platby a expertnej skupiny pre rozvoj vidieka. Nariadenia boli oznámené Európskemu parlamentu a Rade. Európsky parlament ani Rada nevzniesli proti žiadnemu z delegovaných nariadení žiadne námietky. c) Komisia prijala delegované nariadenie Komisie (EÚ) č. 906/2014 na základe článku 20 ods. 2 a 3. Dopĺňa sa ním nariadenie (EÚ) č. 1306/2013, pokiaľ ide o výdavky na verejnú intervenciu. Delegovaným aktom sa stanovujú podmienky a pravidlá uplatniteľné na financovanie výdavkov na intervenčné opatrenia, ktoré sa týkajú verejného skladovania, z Európskeho poľnohospodárskeho záručného fondu (EPZF). V súlade so Spoločnou dohodou o delegovaných aktoch sa uskutočnili konzultácie s odborníkmi z členských štátov v rámci expertnej skupiny pre horizontálne otázky týkajúce sa SPP. Nariadenia boli oznámené Európskemu parlamentu a Rade. Európsky parlament ani Rada nevzniesli proti žiadnemu z delegovaných nariadení žiadne námietky. d) Komisia prijala delegované nariadenie Komisie (EÚ) 2015/1971 na základe článku 50 ods. 1. Dopĺňajú sa ním do nariadenia (EÚ) č. 1306/2013 osobitné ustanovenia k oznamovaniu nezrovnalostí týkajúcich sa Európskeho poľnohospodárskeho záručného fondu a Európskeho poľnohospodárskeho fondu pre rozvoj vidieka. Delegovaným aktom sa stanovuje, ktoré nezrovnalosti sa majú oznamovať a ktoré údaje majú členské štáty poskytovať Komisii. V súlade so Spoločnou dohodou o delegovaných aktoch sa uskutočnili konzultácie s odborníkmi z členských štátov v rámci expertnej skupiny pre predkladanie správ a analýzy Poradného výboru na koordináciu prevencie sprenevery a expertnej skupiny pre horizontálne otázky týkajúce sa SPP. Nariadenia boli oznámené Európskemu parlamentu a Rade. Európsky parlament ani Rada nevzniesli proti žiadnemu z delegovaných nariadení žiadne námietky. B. Keďže nariadenie (EÚ) č. 1306/2013 sa okrem iného vzťahuje na aspekty financovania a monitorovania v oblastiach, na ktoré sa vzťahujú nariadenia (EÚ) č. 1305/2013, (EÚ) č. 1307/2013 a (EÚ) č. 1308/2013, niektoré z delegovaných aktov prijatých podľa nariadenia (EÚ) č. 1306/2013 sú akty, ktoré boli prijaté aj podľa nariadenia (EÚ) č. 1308/2013. Tieto delegované akty preto vychádzajú z odlišných základných aktov. Ich hlavné ustanovenia sú prijaté vzhľadom na nariadenie (EÚ) č. 1308/2013 (v tejto súvislosti pozri bod 4.3). Aspekty financovania a monitorovania sú prijaté na základe nariadenia (EÚ) č. 1306/2013. Ide o tieto delegované akty: 1.Delegovaným nariadením Komisie (EÚ) č. 499/2014 prijatým na základe článku 64 ods. 6 sa stanovujú sankcie za nedodržanie kritérií na uznanie organizácií výrobcov. 2.Delegovaným nariadením Komisie (EÚ) 2015/560 prijatým na základe článku 64 ods. 6 sa stanovujú sankcie a pravidlá pokrytia nákladov v prípade výrobcov nedodržiavajúcich povinnosť vyklčovať plochy, ktoré boli vysadené viničom bez povolenia. Toto nariadenie už nie je účinné. Bolo zrušené a nahradené delegovaným nariadením Komisie (EÚ) 2018/273 (pozri ďalej). 3.Delegovaným nariadením Komisie (EÚ) 2015/1366 prijatým na základe článku 106 ods. 5 sa stanovuje určujúca skutočnosť pre výmenný kurz pre sumy vyplácané ako pomoc v odvetví včelárstva podľa článku 55 nariadenia (EÚ) č. 1308/2013. 4.Delegovaným nariadením Komisie (EÚ) 2015/1829 prijatým na základe článku 64 ods. 6 písm. a) a článku 66 ods. 3 písm. d) sa stanovujú administratívne sankcie pre subjekty, ktoré prekladajú návrh na informačný a propagačný program v zmysle nariadenia (EÚ) č. 1144/2014. 5.Delegovaným nariadením Komisie (EÚ) 2016/1149 prijatým na základe článku 63 ods. 4 sa stanovujú podmienky týkajúce sa čiastočného alebo úplného odňatia pomoci v sektore vinohradníctva a vinárstva. 6.Delegovaným nariadením Komisie (EÚ) 2016/1237 prijatým na základe článku 66 ods. 3 písm. c) a e) sa stanovujú podmienky pre zábezpeku a jej uvoľnenie a prepadnutie v súvislosti s dovoznými a vývoznými licenciami pre poľnohospodárske výrobky. 7.Delegovaným nariadením Komisie (EÚ) 2016/1238 prijatým na základe článku 64 ods. 6 a článku 66 ods. 3 písm. c) a e) sa stanovujú podmienky pre zábezpeku a jej uvoľnenie a prepadnutie v súvislosti s verejnou intervenciou a pomocou na súkromné skladovanie. 8.Delegovaným nariadením Komisie (EÚ) 2016/1612 prijatým na základe článku 106 ods. 5 sa stanovuje určujúca skutočnosť pre výmenný kurz, pokiaľ ide o výnimočnú pomoc vyplatenú v zmysle tohto nariadenia oprávneným žiadateľom, ktorí znížia dodávky kravského mlieka. 9.Delegovaným nariadením Komisie (EÚ) 2016/1613 prijatým na základe článku 106 ods. 5 sa stanovuje určujúca skutočnosť pre výmenný kurz, pokiaľ ide o výnimočnú pomoc na prispôsobenie sa vyplatenú v zmysle tohto nariadenia výrobcom mlieka a poľnohospodárom v ďalších sektoroch chovu hospodárskych zvierat. 10.Delegovaným nariadením Komisie (EÚ) 2016/247 prijatým na základe článku 64 ods. 6 sa stanovujú sankcie v prípade neoprávnených platieb, ktoré nie sú zapríčinené zjavnými chybami, a v prípade podvodu alebo hrubej nedbanlivosti, za ktoré je zodpovedný žiadateľ, v súvislosti s pomocou Únie na dodávanie a distribúciu ovocia a zeleniny, spracovaného ovocia a zeleniny a výrobkov z banánov v rámci programu podpory konzumácie ovocia a zeleniny v školách. Toto nariadenie už nie je účinné. Bolo zrušené a nahradené delegovaným nariadením Komisie (EÚ) 2017/40 (pozri ďalší bod).

11.Delegovaným nariadením Komisie (EÚ) 2017/40 prijatým na základe článku 64 ods. 6 písm. a) a článku 106 ods. 5 sa stanovujú správne sankcie v prípadoch nedodržania povinností týkajúcich sa vykonávania školského programu, ako sa uvádza v časti II hlave I kapitole II oddiele 1 nariadenia (EÚ) č. 1308/2013. Zároveň sa ním mení delegované nariadenie Komisie (EÚ) č. 907/2014 [pozri bod 2.3 časť A)], pokiaľ ide o určujúcu skutočnosť pre výmenný kurz uplatniteľný na túto pomoc. 12.Delegovaným nariadením Komisie (EÚ) 2017/891 prijatým na základe článku 62 ods. 1 a článku 64 ods. 6 písm. a) sa dopĺňa nariadenie (EÚ) č. 1306/2013, pokiaľ ide o sankcie, ktoré by sa mali uplatňovať v sektore ovocia a zeleniny a v sektore spracovaného ovocia a zeleniny. 13.Delegovaným nariadením Komisie (EÚ) 2018/273 prijatým na základe článku 64 ods. 6 a článku 89 ods. 5 sa stanovujú pravidlá na určenie primeranej a odstupňovanej osobitnej sadzby správnej sankcie, ktorú majú uložiť členské štáty, pokiaľ ide o režim povolení na výsadbu viniča, ako aj na určenie prípadov, v ktorých sa správne sankcie neuložia. Ďalej sa ním zriaďuje analytická databáza izotopických údajov, ktorá má pomáhať pri odhaľovaní podvodov a ktorá sa má vytvoriť na základe vzoriek zozbieraných členskými štátmi, a stanovujú sa v ňom pravidlá o kontrolných orgánoch a pravidlá spoločného využívania zistení členských štátov. V súlade so Spoločnou dohodou o delegovaných aktoch sa uskutočnili konzultácie s odborníkmi z členských štátov v rámci expertnej skupiny pre horizontálne otázky týkajúce sa SPP a expertnej skupiny pre poľnohospodárske trhy, najmä pokiaľ ide o aspekty patriace do rozsahu pôsobnosti nariadenia o jednotnej spoločnej organizácii trhov. Nariadenia boli oznámené Európskemu parlamentu a Rade. Európsky parlament ani Rada nevzniesli proti žiadnemu z delegovaných nariadení žiadne námietky. Komisia neprijala žiadny delegovaný akt podľa článkov 65, 84, 107 a 110, keďže v tejto súvislosti nezistila, že by to bolo potrebné. 2.4.Záver Komisia vykonala svoje delegované právomoci správne. Nemožno vylúčiť, že v budúcnosti bude potrebný postup splnomocnenia. 3.Nariadenie Európskeho parlamentu a Rady (EÚ) č. 1307/2013 zo 17. decembra 2013, ktorým sa ustanovujú pravidlá priamych platieb pre poľnohospodárov na základe režimov podpory v rámci spoločnej poľnohospodárskej politiky a ktorým sa zrušuje nariadenie Rady (ES) č. 637/2008 a nariadenie Rady (ES) č. 73/2009 3.1.Úvod Nariadením (EÚ) č. 1307/2013 sa stanovujú pravidlá pre platby poskytované priamo poľnohospodárom na základe režimov podpory uvedených v prílohe I (ďalej len „priame platby“). Článkom 2 sa Komisia splnomocňuje prijímať delegované akty, ktorými sa mení zoznam režimov podpory uvedený v prílohe I, a to v takom rozsahu, ktorý je potrebný na zohľadnenie všetkých nových legislatívnych aktov o režimoch podpory, ktoré sa môžu prijať po prijatí tohto nariadenia. Článkom 4 ods. 3 sa Komisia splnomocňuje prijímať delegované akty, ktorými stanoví: a)rámec, v ktorom majú členské štáty stanoviť kritériá, ktoré majú poľnohospodári splniť, aby dodržali povinnosť zachovania poľnohospodárskej plochy v stave vhodnom na pastvu alebo pestovanie, ako sa uvádza v odseku 1 písm. c) bode ii); b)rámec, v ktorom členské štáty vymedzia minimálne činnosti, ktoré sa majú vykonávať na poľnohospodárskych plochách prirodzene ponechaných v stave vhodnom na pastvu alebo pestovanie, ako sa uvádza v odseku 1 písm. c) bode iii); c)kritériá na určenie prevahy tráv a iných rastlinných krmív a kritériá na určenie zaužívaných miestnych postupov uvedených v odseku 1 písm. h). Článkom 6 ods. 3 sa Komisia splnomocňuje prijímať delegované akty, ktorými sa upravia vnútroštátne stropy uvedené v prílohe II, s cieľom zohľadniť vývoj v súvislosti s maximálnou celkovou výškou priamych platieb, ktoré je možné poskytnúť. Článkom 7 ods. 3 sa Komisia splnomocňuje prijímať delegované akty, ktorými sa prispôsobia čisté stropy uvedené v prílohe III, s cieľom zohľadniť vývoj v súvislosti s maximálnou celkovou výškou priamych platieb, ktorú je možné poskytnúť. Článkom 8 ods. 3 sa Komisia splnomocňuje prijímať delegované akty, ktorými sa ustanovujú pravidlá týkajúce sa základu na výpočet znížení, ktoré majú členské štáty uplatňovať na poľnohospodárov podľa odseku 1 tohto článku, s cieľom zaručiť správne uplatňovanie úprav priamych platieb so zreteľom na finančnú disciplínu. Článkom 9 ods. 5 sa Komisia splnomocňuje prijímať delegované akty, ktorými sa určia:

a)kritériá na stanovenie prípadov, keď sa poľnohospodárska plocha poľnohospodára bude považovať prevažne za plochu prirodzene ponechanú v stave vhodnom na pastvu alebo pestovanie; b)kritériá na stanovenie rozlíšenia medzi príjmami z poľnohospodárskych a nepoľnohospodárskych činností; c)kritériá na stanovenie výšky priamych platieb uvedených v odsekoch 2 a 4, ktoré sa osobitne týkajú priamych platieb v prvom roku pridelenia platobných nárokov v prípade, že hodnota platobných nárokov ešte nie je definitívne stanovená, ako aj kritériá, ktoré sa osobitne týkajú priamych platieb pre nových poľnohospodárov; d)kritériá, ktoré majú poľnohospodári splniť, aby na účely odsekov 2 a 3 preukázali, že ich poľnohospodárske činnosti nie sú nepodstatné a že ich hlavným obchodným alebo podnikateľským cieľom je výkon poľnohospodárskej činnosti. Článkom 20 ods. 6 sa Komisia splnomocňuje prijímať delegované akty, ktorými sa prispôsobia sumy stanovené v prílohe VI, s cieľom zohľadniť dôsledky opätovného využívania odmínovanej pôdy na poľnohospodárske činnosti, ktoré Chorvátsko oznámilo. Článkom 35 ods. 1 sa Komisia splnomocňuje prijímať delegované akty týkajúce sa: a)pravidiel oprávnenosti a prístupu poľnohospodárov k režimu základných platieb v prípade dedičstva a predpokladaného dedičstva, dedičstva, ktoré je v prenájme, zmeny právneho postavenia alebo názvu, prevodu platobných nárokov, zlúčenia alebo rozdelenia podniku a uplatňovania zmluvnej doložky uvedenej v článku 24 ods. 8; b)pravidiel výpočtu hodnoty a počtu alebo zníženia či zvýšenia hodnoty platobných nárokov v súvislosti s pridelením platobných nárokov na základe akéhokoľvek ustanovenia tejto hlavy vrátane pravidiel: I)týkajúcich sa možnosti stanoviť predbežnú hodnotu a počet alebo predbežné zvýšenie platobných nárokov pridelených na základe žiadosti poľnohospodára; II)týkajúcich sa podmienok stanovenia predbežnej a definitívnej hodnoty a počtu platobných nárokov; III)týkajúcich sa prípadov, v ktorých môže zmluva o predaji alebo o nájme ovplyvniť pridelenie platobných nárokov; c)pravidiel stanovenia a výpočtu hodnoty a počtu platobných nárokov získaných z národnej rezervy alebo regionálnych rezerv; d)pravidiel zmeny jednotkovej hodnoty platobných nárokov v prípade častí platobných nárokov a v prípade prevodu platobných nárokov, ako sa uvádza v článku 34 ods. 4; e)kritérií uplatňovania možností podľa článku 24 ods. 1 tretieho pododseku písm. a), b) a c); f)kritérií uplatňovania obmedzení počtu platobných nárokov, ktoré sa majú prideliť, v súlade s článkom 24 ods. 4 až 7; g)kritérií prideľovania platobných nárokov podľa článku 30 ods. 6 a 7; h)kritérií na stanovenie koeficientu zníženia uvedeného v článku 32 ods. 5. Článkom 35 ods. 2 sa Komisia splnomocňuje prijímať delegované akty ustanovujúce pravidlá pre obsah nahlásenia a pre požiadavky na aktiváciu platobných nárokov. Článkom 35 ods. 3 sa Komisia splnomocňuje prijímať delegované akty ustanovujúce pravidlá podmieňujúce poskytnutie platby používaním certifikovaných osív určitých odrôd konope a postup určovania odrôd konope a overovania obsahu tetrahydrokanabinolu v nich podľa článku 32 ods. 6.

Článkom 36 ods. 6 sa Komisia splnomocňuje prijímať delegované akty, ktoré sa týkajú pravidiel oprávnenosti a prístupu poľnohospodárov k režimu jednotnej platby na plochu. Článkom 39 ods. 3 sa Komisia splnomocňuje prijímať delegované akty, ktorými sa stanovia ďalšie pravidlá týkajúce sa zavedenia režimu základných platieb v členských štátoch, ktoré uplatňovali režim jednotnej platby na plochu. Článkom 43 ods. 12 sa Komisia splnomocňuje prijímať delegované akty, ktorými sa: a)doplnia rovnocenné postupy do zoznamu uvedeného v prílohe IX; b)stanovia primerané požiadavky uplatniteľné na národné alebo regionálne certifikačné systémy uvedené v písmene b) odseku 3 tohto článku vrátane úrovne záruky, ktorú majú tieto systémy poskytovať; c)stanovia podrobné pravidlá na výpočet sumy uvedenej v článku 28 ods. 6 nariadenia (EÚ) č. 1305/2013 pre postupy uvedené v oddiele I bodoch 3 a 4 a v oddiele III bode 7 prílohy IX tohto nariadenia a všetky ďalšie rovnocenné postupy doplnené do uvedenej prílohy podľa písmena a) tohto odseku, pre ktoré je potrebný osobitný výpočet na zabránenie dvojitému financovaniu. Článkom 44 ods. 5 sa Komisia splnomocňuje prijímať delegované akty, ktorými sa: a)uznajú iné typy rodov a druhov plodín než tie, čo sú uvedené v odseku 4 tohto článku, a b)ustanovia pravidlá týkajúce sa uplatňovania presného výpočtu podielov rôznych plodín. Článkom 45 ods. 5 sa Komisia splnomocňuje prijímať delegované akty, ktorými ustanoví podrobné pravidlá pre zachovanie trvalého trávneho porastu. Článkom 45 ods. 6 sa Komisia splnomocňuje prijímať delegované akty v súlade s článkom 70, ktorými sa: a)ustanoví rámec na určovanie ďalších citlivých plôch uvedených v druhom pododseku odseku 1 tohto článku; b)ustanovia podrobné metódy určovania podielu trvalého trávneho porastu na celkovej poľnohospodárskej ploche, ktorý sa musí zachovať v súlade s odsekom 2 tohto článku; c)vymedzí minulé obdobie uvedené v prvom pododseku odseku 3 tohto článku. Článkom 46 ods. 9 sa Komisia splnomocňuje prijímať delegované akty, ktorými sa: a)stanovia ďalšie kritériá pre typy oblastí uvedené v odseku 2 tohto článku, aby sa mohli označiť ako oblasť ekologického záujmu; b)doplnia ďalšie typy oblastí okrem oblastí uvedených v odseku 2, ktoré možno zohľadniť na účely dodržania percentuálneho podielu uvedeného v odseku 1; c)upraví príloha X s cieľom stanoviť konverzné a váhové faktory uvedené v odseku 3 a zohľadniť kritériá a/alebo typy oblastí, ktoré má Komisia vymedziť podľa písmen a) a b) tohto odseku; d)stanovia pravidlá plnenia uvedeného v odsekoch 5 a 6, a to vrátane minimálnych požiadaviek na takéto plnenie; e)stanoví rámec, v medziach ktorého majú členské štáty určiť kritériá, ktoré musia spĺňať podniky, aby ich na účely odseku 6 bolo možné považovať za podniky v tesnej blízkosti;

f)stanovia metódy určovania percentuálneho podielu celkovej zalesnenej plochy pôdy a pomeru lesnej pôdy k poľnohospodárskej pôde podľa odseku 7. Článkom 50 ods. 11 sa Komisia splnomocňuje prijímať delegované akty týkajúce sa podmienok, za ktorých sa právnická osoba môže považovať za oprávnenú na prijatie platby pre mladých poľnohospodárov. Článkom 52 ods. 9 sa Komisia splnomocňuje prijímať delegované akty, ktorými sa ustanovia: a) podmienky poskytovania viazanej podpory; b)pravidlá súladu s ostatnými opatreniami Únie a kumulovania podpory. Článkom 52 ods. 10 sa Komisia splnomocňuje prijímať delegované akty, ktorými sa dopĺňa toto nariadenie, pokiaľ ide o opatrenia dobrovoľnej viazanej podpory, a to s cieľom zabrániť tomu, aby boli prijímatelia dobrovoľnej viazanej podpory poškodzovaní štrukturálnou nerovnováhou na trhu v sektore. Článkom 57 ods. 3 sa Komisia splnomocňuje prijímať delegované akty, ktoré sa týkajú pravidiel a podmienok schvaľovania pôdy a odrôd na účely osobitnej platby na bavlnu. Článkom 58 ods. 5 sa Komisia splnomocňuje prijímať delegované akty, ktoré sa týkajú pravidiel v súvislosti s podmienkami poskytovania tejto platby, požiadaviek na oprávnenosť a poľnohospodárskych postupov. Článkom 59 ods. 3 sa Komisia splnomocňuje prijímať delegované akty, ktorými sa stanovia: a)kritériá schvaľovania medziodvetvových organizácií; b)povinnosti výrobcov; c)pravidlá, ktorými sa riadi situácia, keď schválená medziodvetvová organizácia nespĺňa kritériá uvedené v písmene a). Článkom 64 ods. 5 sa Komisia splnomocňuje prijímať delegované akty, ktorými sa stanovujú podmienky účasti na režime pre malých poľnohospodárov v prípade, že sa situácia zúčastneného poľnohospodára zmení. Článkom 67 ods. 1 sa Komisia splnomocňuje prijímať delegované akty, pokiaľ ide o potrebné opatrenia týkajúce sa oznámení, ktoré členské štáty podávajú Komisii na účely tohto nariadenia, na účely overovania, kontroly, monitorovania, hodnotenia a vykonávania auditu priamych platieb alebo na účely splnenia požiadaviek ustanovených v medzinárodných dohodách, ktoré sa uzavreli rozhodnutím Rady, vrátane oznamovacích povinností vyplývajúcich z uvedených dohôd. Komisia vezme pri tom do úvahy potreby týkajúce sa údajov a synergie medzi potenciálnymi zdrojmi údajov. Článkom 67 ods. 2 sa Komisia splnomocňuje prijímať delegované akty ustanovujúce ďalšie pravidlá týkajúce sa: a)povahy a typu informácií, ktoré sa majú oznamovať; b)kategórií údajov, ktoré sa majú spracúvať, a maximálnej doby ich uchovávania; c)prístupových práv k informáciám alebo dostupným informačným systémom; d)podmienok zverejnenia informácií. Článkom 73 sa Komisia splnomocňuje prijímať delegované akty, ktoré sa týkajú potrebných opatrení na ochranu všetkých nadobudnutých práv a legitímnych očakávaní poľnohospodárov, a to s cieľom zabezpečiť bezproblémový prechod od ustanovení nariadenia (ES) č. 73/2009 na ustanovenia nariadenia (EÚ) č. 1307/2013.

3.2.Právny základ Táto správa sa vyžaduje na základe článku 70 ods. 2. Na základe tohto ustanovenia sa právomoc prijímať delegované akty uvedené v článkoch 2, 4, 6, 7, 8, 9, 20, 35, 36, 39, 43, 44, 45, 46, 50, 52, 57, 58, 59, 64, 67 a 73 udeľuje Komisii na obdobie siedmich rokov od 1. januára 2014. Komisia vypracuje správu týkajúcu sa delegovania právomoci najneskôr deväť mesiacov pred uplynutím tohto sedemročného obdobia. Delegovanie právomoci sa automaticky predlžuje na rovnako dlhé obdobia, pokiaľ Európsky parlament alebo Rada nevznesú voči takémuto predĺženiu námietku najneskôr tri mesiace pred koncom každého obdobia. 3.3.Vykonávanie delegovania právomoci V tejto fáze Komisia prijala pätnásť delegovaných aktov podľa nariadenia (EÚ) č. 1307/2013. A.Delegovaným nariadením Komisie (EÚ) č. 502/2014 prijatým na základe článku 8 ods. 3 sa dopĺňa nariadenie Rady (ES) č. 73/2009 a nariadenie (EÚ) č. 1307/2013 a stanovuje sa v ňom základ pre výpočet znížení, ktoré majú členské štáty uplatňovať na poľnohospodárov z dôvodu lineárneho zníženia platieb v roku 2014 a finančnej disciplíny na kalendárny rok 2014. V súlade so Spoločnou dohodou o delegovaných aktoch sa uskutočnili konzultácie s odborníkmi z členských štátov v rámci expertnej skupiny pre priame platby. Nariadenia boli oznámené Európskemu parlamentu a Rade. Európsky parlament ani Rada nevzniesli proti žiadnemu z delegovaných nariadení žiadne námietky. B.Delegovaným nariadením Komisie (EÚ) č. 639/2014 prijatým na základe článku 4 ods. 3, článku 8 ods. 3, článku 9 ods. 5, článku 35 ods. 1, 2 a 3, článku 36 ods. 6, článku 39 ods. 3, článku 43 ods. 12, článku 44 ods. 5, článku 45 ods. 5 a 6, článku 46 ods. 9, článku 50 ods. 11, článku 52 ods. 9, článku 57 ods. 3, článku 58 ods. 5, článku 59 ods. 3, článku 67 ods. 1 a 2 sa dopĺňa nariadenie (EÚ) č. 1307/2013. Vymedzuje sa v ňom rámec pre kritériá zachovania poľnohospodárskej plochy v stave vhodnom na pastvu alebo pestovanie, rámec pre minimálne činnosti vykonávané na poľnohospodárskych plochách prirodzene ponechaných v stave vhodnom na pastvu alebo pestovanie, kritéria na určenie prevahy tráv a iných rastlinných krmív v prípade trvalých trávnych porastov a na určenie zaužívaných miestnych postupov v prípade trvalého trávneho porastu. Ďalej sa v ňom stanovuje základ na výpočet znížení, ktoré majú členské štáty uplatňovať na poľnohospodárov v dôsledku finančnej disciplíny. Vymedzujú sa v ňom prípady, keď sú poľnohospodárskymi plochami prevažne plochy prirodzene ponechané v stave vhodnom na pastvu alebo pestovanie, kritéria pre príjmy z nepoľnohospodárskych činností, kritéria na stanovenie výšky priamych platieb uvedených v článku 9 ods. 2 a 4 nariadenia (EÚ) č. 1307/2013 a v článku 13 ods. 2 nariadenia (EÚ) č. 639/2014, kritériá preukázania, že poľnohospodárske činnosti nie sú nepodstatné a že hlavným obchodným alebo podnikateľským cieľom je výkon poľnohospodárskej činnosti. Stanovujú sa v ňom pravidlá uplatňovania režimu základných platieb uvedených v hlave III kapitole 1 oddieloch 1, 2, 3 a 5 nariadenia (EÚ) č. 1307/2013 a režimu jednotnej platby na plochu stanovených v článku 36 nariadenia (EÚ) č. 1307/2013. Stanovujú sa v ňom pravidlá pre platby na poľnohospodárske postupy prospešné pre klímu a životné prostredie („ekologizácia“), predovšetkým tie, ktoré sa týkajú rovnocenných postupov, diverzifikácie plodín, zachovania trvalého trávneho porastu a podielu trvalého trávneho porastu, stanovujú sa v ňom kritériá pre zaradenie medzi oblasti ekologického záujmu a prijíma sa ním príloha X k nariadeniu (EÚ) č. 1307/2013, pričom sa v nej určujú konverzné a váhové faktory podľa článku 46 ods. 3 uvedeného nariadenia pre jednotlivé typy oblastí ekologického záujmu. Stanovujú sa v ňom pravidlá prístupu právnických osôb a skupiny fyzických osôb k platbám pre mladých poľnohospodárov, podrobné podmienky poskytovania viazanej podpory, povinnosti a možnosti členských štátov, pokiaľ ide o osobitnú platbu na bavlnu, a podrobné pravidlá týkajúce sa oznamovacej povinnosti členských štátov. Komisia zmenila tento delegovaný akt päťkrát: v roku 2015 delegovaným nariadením Komisie (EÚ) 2015/1383 na základe článku 52 ods. 9, pokiaľ ide o podmienky oprávnenosti v súvislosti s požiadavkami na identifikáciu a registráciu zvierat na účely viazanej podpory, v roku 2016 delegovaným nariadením Komisie (EÚ) 2016/141 na základe článku 50 ods. 11, článku 52 ods. 9 a článku 67 ods. 1 a 2, pokiaľ ide o určité ustanovenia týkajúce sa platieb pre mladých poľnohospodárov a dobrovoľnej viazanej podpory a ktorým sa stanovuje odchýlka od článku 53 ods. 6 nariadenia Európskeho parlamentu a Rady (EÚ) č. 1307/2013, v roku 2017 delegovaným nariadením Komisie (EÚ) 2017/1155 na základe článku 35 ods. 2 a 3, článku 44 ods. 5 písm. b) a článku 46 ods. 9 písm. a) a c), článku 50 ods. 11, článku 52 ods. 9 písm. a) a článku 67 ods. 1 a ods. 2 písm. a), pokiaľ ide o kontrolné opatrenia týkajúce sa pestovania konope, určité ustanovenia o ekologizácii (predovšetkým pokiaľ ide o oblasť ekologického záujmu), ktoré zohľadňujú výsledky preskúmania ekologizačných opatrení po roku ich uplatňovania, platbu pre mladých poľnohospodárov, ktorí majú kontrolu nad právnickou osobou, výpočet sumy na jednotku v rámci dobrovoľnej viazanej podpory, časti platobných nárokov a určité notifikačné povinnosti týkajúce sa režimu jednotnej platby na plochu a dobrovoľnej viazanej podpory, a ktorým sa mení príloha X k nariadeniu Európskeho parlamentu a Rady (EÚ) č. 1307/2013, v roku 2018 delegovaným nariadením Komisie (EÚ) 2018/707 na základe článku 35 ods. 3, článku 52 ods. 9 a článku 67 ods. 1 a 2, pokiaľ ide o kritériá oprávnenosti na podporu pre konopu siatu v rámci režimu základných platieb a niektoré požiadavky týkajúce sa dobrovoľnej viazanej podpory, a delegovaným nariadením Komisie (EÚ) 2018/1784 na základe článku 45 ods. 6 písm. b) a článku 46 ods. 9 písm. a), pokiaľ ide o určité ustanovenia o ekologizačných postupoch stanovených v nariadení (EÚ) č. 1307/2013, a to v nadväznosti na zmeny zavedené nariadením (EÚ) 2017/2393 . V súlade so Spoločnou dohodou o delegovaných aktoch sa v súvislosti so všetkými týmito delegovanými aktmi uskutočnili konzultácie s odborníkmi z členských štátov v rámci expertnej skupiny pre priame platby. Nariadenia boli oznámené Európskemu parlamentu a Rade. Európsky parlament ani Rada nevzniesli proti žiadnemu z delegovaných nariadení žiadne námietky. C.Okrem delegovaného nariadenia Komisie (EÚ) 2017/1155 [uvedeného vyššie v časti B)], ktorým sa mení príloha X k nariadeniu (EÚ) č. 1307/2013, Komisia prijala tieto delegované akty s cieľom prispôsobiť prílohy k nariadeniu (EÚ) č. 1307/2013: 1.delegované nariadenie Komisie (EÚ) č. 994/2014 , ktorým sa na základe článku 6 ods. 3, článku 7 ods. 3 a článku 20 ods. 6 mení príloha II k nariadeniu (EÚ) č. 1307/2013 týkajúca sa vnútroštátnych stropov, príloha III k uvedenému nariadeniu týkajúca sa čistých stropov a príloha VI k uvedenému nariadeniu týkajúca sa finančných ustanovení, ktoré sa vzťahujú na Chorvátsko; 2.delegované nariadenie Komisie (EÚ) č. 1001/2014 , ktorým sa na základe článku 46 ods. 9 písm. c) mení príloha X k nariadeniu Európskeho parlamentu a Rady (EÚ) č. 1307/2013, ktorým sa ustanovujú pravidlá priamych platieb pre poľnohospodárov na základe režimov podpory v rámci spoločnej poľnohospodárskej politiky, týkajúca sa konverzných a váhových faktorov; 3.delegované nariadenie Komisie (EÚ) č. 1378/2014 , ktorým sa na základe článku 6 ods. 3 a článku 7 ods. 3 mení príloha II k nariadeniu (EÚ) č. 1307/2013 týkajúca sa vnútroštátnych stropov a príloha III k uvedenému nariadeniu týkajúca sa čistých stropov; 4.delegované nariadenie Komisie (EÚ) 2015/851 , ktorým sa na základe článku 6 ods. 3, článku 7 ods. 3 a článku 20 ods. 6 mení príloha II k nariadeniu (EÚ) č. 1307/2013 týkajúca sa vnútroštátnych stropov, príloha III k uvedenému nariadeniu týkajúca sa čistých stropov a príloha VI k uvedenému nariadeniu týkajúca sa finančných ustanovení, ktoré sa vzťahujú na Chorvátsko;

5.delegované nariadenie Komisie (EÚ) 2016/142 , ktorým sa na základe článku 7 ods. 3 mení príloha III k nariadeniu (EÚ) č. 1307/2013 týkajúca sa čistých stropov; 6.delegované nariadenie Komisie (EÚ) 2018/162 , ktorým sa na základe článku 6 ods. 3 a článku 7 ods. 3 mení príloha II k nariadeniu (EÚ) č. 1307/2013 týkajúca sa vnútroštátnych stropov a príloha III k uvedenému nariadeniu týkajúca sa čistých stropov; 7.delegované nariadenie Komisie (EÚ) 2019/71 , ktorým sa na základe článku 7 ods. 3 mení príloha III k nariadeniu (EÚ) č. 1307/2013 týkajúca sa čistých stropov. Niektorými z týchto delegovaných aktov sa zároveň menila príloha I k nariadeniu (EÚ) č. 1305/2013. Preto sa uvádzajú aj v bode 1.3 tejto správy. V súlade so Spoločnou dohodou o delegovaných aktoch sa uskutočnili konzultácie s odborníkmi z členských štátov v rámci expertnej skupiny pre priame platby a expertnej skupiny pre rozvoj vidieka, keď sa akt prijal aj v zmysle nariadenia (EÚ) č. 1305/2013. Nariadenia boli oznámené Európskemu parlamentu a Rade. Európsky parlament ani Rada nevzniesli proti žiadnemu z delegovaných nariadení žiadne námietky. D.Delegovaným nariadením Komisie (EÚ) 2017/1183 prijatým na základe článku 67 ods. 2 sa dopĺňa nariadenie (EÚ) č. 1307/2013 a nariadenie (EÚ) č. 1308/2013 (v tejto súvislosti pozri aj bod 4.3) s ohľadom na poskytovanie informácií a predkladanie dokumentov Komisii. Vytvára sa ním právny rámec, v ktorom sa od členských štátov predovšetkým vyžaduje, aby určili centrálny kontaktný orgán zodpovedný za vykonávanie určitých úloh. V súlade so Spoločnou dohodou o delegovaných aktoch sa uskutočnili konzultácie s odborníkmi z členských štátov v rámci expertnej skupiny pre priame platby a expertnej skupiny pre horizontálne otázky týkajúce sa SPP. Nariadenia boli oznámené Európskemu parlamentu a Rade. Európsky parlament ani Rada nevzniesli proti žiadnemu z delegovaných nariadení žiadne námietky. Komisia neprijala žiadny delegovaný akt podľa článku 43 ods. 12 písm. a), článku 44 ods. 5 písm. a), článku 46 ods. 9 písm. b), článku 52 ods. 10, článku 64 ods. 5 a článku 73. Článok 43 ods. 12 písm. a) sa týka doplnenia postupov, ktoré sú rovnocenné poľnohospodárskym postupom prospešným pre klímu a životné prostredie. Vzhľadom na skúsenosti so „štandardnými ekologizačnými opatreniami“ a s uplatňovaním rovnocenných postupov na základe zoznamu uvedeného v prílohe IX k nariadeniu (EÚ) č. 1307/2013 Komisia neidentifikovala potrebu rozšíriť zoznam o nové postupy. Článok 44 ods. 5 písm. a) sa týka uznania typov rodov a druhov plodín iných ako tie, ktoré sú vymedzené v nariadení na účely povinnej diverzifikácie plodín. Skúsenosti Komisie s vykonávaním založené na existujúcom členení plodín ukázali, že poľnohospodári majú dostatočný priestor, pričom ďalšie kritériá by mohli ohroziť účinnosť tejto povinnosti. Článok 46 ods. 9 písm. b) sa týka doplnenia typov oblastí ekologického záujmu iných ako tie, ktoré sa stanovujú v nariadení. V záveroch o vykonávaní povinnosti týkajúcej sa oblastí ekologického záujmu v rámci „preskúmania ekologizačných opatrení po roku ich uplatňovania“ z roku 2016 a v rámci osobitnej správy o oblastiach ekologického záujmu z roku 2017 sa nepotvrdilo, že takéto doplnenie je potrebné. Článok 52 ods. 10 sa týka dobrovoľnej viazanej podpory v prípade štrukturálnej nerovnováhy na trhu. Podmienky štrukturálnej nerovnováhy na trhu neboli od existencie splnomocnenia naplnené . Článok 64 ods. 5 sa týka režimu pre malých poľnohospodárov a Komisia sa ním splnomocňuje prijímať delegované akty, ktorými sa stanovujú podmienky účasti na danom režime v prípade, že sa situácia zúčastneného poľnohospodára zmení. Vzhľadom na to, že poľnohospodári môžu vstúpiť do režimu iba raz v roku 2015 (jedinou výnimkou sú prípady dedičstva), a keďže poľnohospodári môžu vystúpiť z režimu v hociktorom roku, Komisia neidentifikovala potrebu uplatniť toto splnomocnenie. Článok 73 sa týka prechodných opatrení. Tie boli prijaté nariadením Európskeho parlamentu a Rady (EÚ) č. 1310/2013 . Komisia preto nevyužila splnomocnenie. 3.4.Záver Komisia vykonala svoje delegované právomoci správne. Nemožno vylúčiť, že v budúcnosti bude potrebný postup splnomocnenia. 4.Nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami, a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007

4.1.Úvod Nariadením (EÚ) č. 1308/2013 sa vytvára spoločná organizácia trhov s poľnohospodárskymi výrobkami. Stanovujú sa ním pravidlá pre rôzne sektory poľnohospodárskych výrobkov. Článkom 3 ods. 4 sa Komisia splnomocňuje, aby aktualizovala vymedzenie pojmov týkajúce sa sektora ryže uvedené v časti I prílohy II. Článkom 4 sa Komisia splnomocňuje, aby upravila opis výrobkov a odkazy v tomto nariadení na položky alebo podpoložky kombinovanej nomenklatúry. Článkom 18 sa Komisia splnomocňuje, aby stanovila podmienky, za ktorých môže rozhodnúť o poskytnutí pomoci na súkromné skladovanie pre výrobky uvedené v článku 17. Článkom 19 ods. 1 sa Komisia splnomocňuje, aby stanovila pravidlá, pokiaľ ide o požiadavky a podmienky, ktoré majú spĺňať výrobky, na ktoré sa vzťahuje verejná intervencia. Článkom 19 ods. 2 sa Komisia splnomocňuje, aby stanovila pravidlá týkajúce sa kritérií kvality, pokiaľ ide o nákup i predaj pšenice obyčajnej, tvrdej pšenice, jačmeňa, kukurice a nelúpanej ryže. Článkom 19 ods. 3 sa Komisia splnomocňuje, aby stanovila pravidlá, pokiaľ ide o primeranú skladovaciu kapacitu a účinnosť systému verejnej intervencie z hľadiska nákladovej efektívnosti, rozdeľovania a prístupu pre hospodárske subjekty. Článkom 19 ods. 4 sa Komisia splnomocňuje, aby stanovila určité podmienky pre súkromné skladovanie. Článkom 19 ods. 5 sa Komisia splnomocňuje, aby stanovila určité pravidlá pre náležité fungovanie systému verejnej intervencie a systému súkromného skladovania. Článkom 19 ods. 6 sa Komisia splnomocňuje v súvislosti s klasifikáciou jatočných tiel. Článkom 24 sa Komisia splnomocňuje, aby stanovila rôzne pravidlá, pokiaľ ide o pomoc na dodávanie ovocia a zeleniny a mlieka a mliečnych výrobkov do vzdelávacích zariadení. Článkom 30 sa Komisia splnomocňuje, aby stanovila rôzne pravidlá, pokiaľ ide o pomoc v sektore olivového oleja a stolových olív. Článkom 37 sa Komisia splnomocňuje, aby stanovila rôzne pravidlá, pokiaľ ide o pomoc v sektore ovocia a zeleniny. Článkom 53 sa Komisia splnomocňuje, aby stanovila rôzne pravidlá, pokiaľ ide o podporné programy v sektore vinohradníctva a vinárstva. Článkom 56 sa Komisia splnomocňuje, aby stanovila rôzne pravidlá, pokiaľ ide o pomoc v sektore včelárstva. Článkom 59 sa Komisia splnomocňuje, aby stanovila rôzne pravidlá, pokiaľ ide o pomoc v sektore chmeľu. Článkom 69 sa Komisia splnomocňuje, aby stanovila rôzne pravidlá, pokiaľ ide o režim povolení pre výsadbu viniča. Článkom 75 ods. 2 sa Komisia splnomocňuje, aby prijímala pravidlá týkajúce sa obchodných noriem podľa jednotlivých sektorov alebo výrobkov vo všetkých fázach uvádzania na trh, ako aj odchýlok a výnimiek z takýchto noriem s cieľom prispôsobiť sa neustále sa meniacim trhovým podmienkam, vyvíjajúcim sa požiadavkám spotrebiteľov, vývoju príslušných medzinárodných noriem a zabrániť vytváraniu prekážok pre inováciu výrobkov. Článkom 75 ods. 6 sa Komisia splnomocňuje, aby zmenila zoznam sektorov v odseku 1, na ktoré sa môžu vzťahovať obchodné normy.

Článkom 76 ods. 4 sa Komisia splnomocňuje, aby prijala osobitné odchýlky od ďalších požiadaviek na uvádzanie výrobkov sektora ovocia a zeleniny na trh. Článkom 77 ods. 5 sa Komisia splnomocňuje, aby stanovila odchýlky od povinnosti certifikácie chmeľu. Článkom 78 ods. 3 a 4 sa Komisia splnomocňuje v súvislosti s úpravami, odchýlkami alebo výnimkami týkajúcimi sa vymedzenia pojmov a obchodných názvov ustanovených v prílohe VII, ako aj v súvislosti s pravidlami ich presného stanovenia a uplatňovania. Článkom 78 ods. 5 sa Komisia splnomocňuje, aby určila mliečne výrobky, pre ktoré sa uvádza druh zvieraťa, od ktorého mlieko pochádza, ak sa nejedná o hovädzí dobytok, a stanovila potrebné pravidlá. Článkom 79 sa Komisia splnomocňuje, aby stanovila pravidlá týkajúce sa tolerancie pre jednu alebo viacero osobitných noriem, nad rámec ktorej sa celá dávka výrobkov považuje za nespĺňajúcu uvedenú normu. Článkom 80 ods. 4 sa Komisia splnomocňuje, pokiaľ ide o pravidlá pre vnútroštátne postupy týkajúce sa nepredajných vinárskych výrobkov, a výnimky z týchto pravidiel na stiahnutie alebo zničenie vinárskych výrobkov, ktoré nespĺňajú požiadavky. Článkom 83 ods. 4 sa Komisia splnomocňuje, aby stanovila podmienky vnútroštátnych pravidiel pre výrobky z roztierateľných tukov a vinárske výrobky, ako aj podmienky držby, obehu a používania výrobkov získaných pokusnými postupmi. Článkom 86, článkom 87 ods. 2 a článkom 88 ods. 3 sa Komisia splnomocňuje, pokiaľ ide o nepovinné vyhradené výrazy. Článkom 89 sa Komisia splnomocňuje, pokiaľ ide o obchodné normy týkajúce sa dovozu a vývozu. Článkom 100 ods. 3 a článkom 109 sa Komisia splnomocňuje, pokiaľ ide o určité pravidlá týkajúce sa označenia pôvodu a zemepisných označení v sektore vinohradníctva a vinárstva. Článkom 114 sa Komisia splnomocňuje, pokiaľ ide o určité pravidlá týkajúce sa tradičných pojmov v sektore vinohradníctva a vinárstva. Článkom 122 sa Komisia splnomocňuje, pokiaľ ide o určité pravidlá týkajúce sa označovania a obchodnej úpravy v sektore vinohradníctva a vinárstva. Článkom 125 ods. 4, článkom 132, článkom 140 ods. 2 a článkom 143 sa Komisia splnomocňuje, pokiaľ ide o určité pravidlá týkajúce sa sektora cukru. Článkom 145 ods. 4 sa Komisia splnomocňuje, pokiaľ ide o pravidlá týkajúce sa vinohradníckeho registra a s ním súvisiacich povinností pre hospodárske subjekty v sektore vinohradníctva a vinárstva. Článkom 166 sa Komisia splnomocňuje, pokiaľ ide o pravidlá týkajúce sa organizácií výrobcov a združení organizácií výrobcov a medziodvetvových organizácií. Článkom 177, článkom 181 ods. 2, článkom 185, článkom 186, článkom 190 ods. 3, článkom 192 ods. 4 a článkom 202 sa Komisia splnomocňuje, pokiaľ ide o obchod s tretími krajinami. Článkom 219 ods. 1 sa Komisia splnomocňuje prijímať opatrenia s cieľom reagovať na hrozby narušenia trhu spôsobené výrazným nárastom alebo poklesom cien na vnútorných alebo vonkajších trhoch alebo inými udalosťami a okolnosťami, ktoré výrazne narušujú alebo ohrozujú trh, ak je pravdepodobné, že táto situácia alebo jej následky na trh budú pokračovať alebo sa zhoršovať. Ak sa to v prípade hrozby narušenia trhu zo závažných naliehavých dôvodov vyžaduje, uplatňuje sa postup pre naliehavé prípady ustanovený v článku 228. Článkom 223 sa Komisia splnomocňuje, aby stanovila pravidlá týkajúce sa potrebných opatrení, pokiaľ ide o oznámenia, ktoré majú podávať podniky, členské štáty a tretie krajiny. Článkom 231 sa Komisia splnomocňuje v súvislosti s prechodnými pravidlami potrebnými na ochranu nadobudnutých nárokov a oprávnených očakávaní podnikov. 4.2.Právny základ

Táto správa sa vyžaduje na základe článku 227 ods. 2. Podľa tohto ustanovenia sa právomoc prijímať delegované akty uvedená v nariadení (EÚ) č. 1308/2013 Komisii udeľuje na obdobie siedmich rokov od 20. decembra 2013. Komisia vypracuje správu týkajúcu sa delegovania právomoci najneskôr deväť mesiacov pred uplynutím tohto sedemročného obdobia. Delegovanie právomoci sa automaticky predlžuje na rovnako dlhé obdobia, pokiaľ Európsky parlament alebo Rada nevznesú voči takémuto predĺženiu námietku najneskôr tri mesiace pred koncom každého obdobia. 4.3.Vykonávanie delegovania právomoci V tejto fáze Komisia prijala šesťdesiatdva delegovaných aktov podľa nariadenia (EÚ) č. 1308/2013. A.Delegované akty, ktorými sa dopĺňa nariadenie (EÚ) č. 1308/2013 Bolo prijatých štyridsať delegovaných aktov, ktorými sa dopĺňa nariadenie (EÚ) č. 1308/2013, predovšetkým pokiaľ ide o rôzne sektory: Pokiaľ ide o súkromné skladovanie: Delegovaným nariadením Komisie (EÚ) č. 501/2014 prijatým na základe článku 19 ods. 1 a článku 19 ods. 4 písm. a) sa doplnilo nariadenie Európskeho parlamentu a Rady (EÚ) č. 1308/2013 zmenou nariadenia Komisie (ES) č. 826/2008, pokiaľ ide o určité požiadavky týkajúce sa poľnohospodárskych výrobkov, na ktoré sa uplatňuje pomoc na súkromné skladovanie. Tento delegovaný akt bol zrušený delegovaným nariadením Komisie (EÚ) 2016/1238. Delegovaným nariadením Komisie (EÚ) 2016/1238 prijatým na základe článku 19 ods. 1, 2, 3, ods. 4 písm. a) a ods. 5 a článku 223 ods. 2 písm. a) sa dopĺňa nariadenie (EÚ) č. 1308/2013, pokiaľ ide o verejnú intervenciu a pomoc na súkromné skladovanie [pozri aj bod 2.3 časť B)]. Tento delegovaný akt bol zmenený delegovaným nariadením Komisie (EÚ) 2018/149 , pokiaľ ide o požiadavky na zloženie a kvalitatívne vlastnosti mlieka a mliečnych výrobkov oprávnených na verejnú intervenciu a pomoc na súkromné skladovanie. Pokiaľ ide o klasifikáciu jatočných tiel hovädzieho dobytka, ošípaných a oviec: Delegovaným nariadením Komisie (EÚ) 2017/1182 prijatým na základe článku 19 ods. 6 písm. a) až d), článku 223 ods. 1 a článku 223 ods. 2 písm. a) sa dopĺňa nariadenie (EÚ) č. 1308/2013, pokiaľ ide o stupnicu Únie na klasifikáciu jatočných tiel hovädzieho dobytka, ošípaných a oviec a o oznamovanie trhových cien určitých kategórií jatočných tiel a živých zvierat. Pokiaľ ide o pomoc na dodávanie ovocia a zeleniny a mlieka a mliečnych výrobkov do vzdelávacích zariadení: Delegovaným nariadením Komisie (EÚ) č. 500/2014 prijatým na základe článku 24 ods. 1 písm. c) a ods. 2 písm. b) sa doplnilo nariadenie (EÚ) č. 1308/2013 zmenou nariadenia Komisie (ES) č. 288/2009, pokiaľ ide o poskytovanie pomoci na sprievodné opatrenia v rámci programu podpory konzumácie ovocia a zeleniny v školách. Tento delegovaný akt bol zrušený delegovaným nariadením Komisie (EÚ) 2016/247 (pozri ďalej). Delegovaným nariadením Komisie (EÚ) č. 1047/2014 prijatým na základe článku 27 ods. 1 písm. b) sa doplnilo nariadenie (EÚ) č. 1308/2013, pokiaľ ide o národné alebo regionálne stratégie, ktoré majú členské štáty vypracovať na účely programu na podporu konzumácie mlieka v školách. Tento delegovaný akt bol zrušený delegovaným nariadením Komisie (EÚ) 2017/40 (pozri ďalej). Delegovaným nariadením Komisie (EÚ) 2016/247 prijatým na základe článku 24 sa dopĺňa nariadenie (EÚ) č. 1308/2013 v súvislosti s pomocou Únie na dodávanie a distribúciu ovocia a zeleniny, spracovaného ovocia a zeleniny a výrobkov z banánov v rámci programu podpory konzumácie ovocia a zeleniny v školách [pozri aj bod 2.3 časť B)]. Tento delegovaný akt bol zrušený delegovaným nariadením Komisie (EÚ) 2017/40 (pozri ďalej). Delegovaným nariadením Komisie (EÚ) 2017/40 prijatým na základe článku 24 a článku 223 ods. 2 sa dopĺňa nariadenie (EÚ) č. 1308/2013 v súvislosti s pomocou Únie na dodávanie ovocia a zeleniny, banánov a mlieka vo vzdelávacích zariadeniach a mení sa ním delegované nariadenie Komisie (EÚ) č. 907/2014 [pozri aj bod 2.3 časť A)]. Pokiaľ ide o programy na podporu sektora olivového oleja a stolových olív: Delegovaným nariadením Komisie (EÚ) č. 611/2014 sa na základe článku 30 dopĺňa nariadenie Európskeho parlamentu a Rady (EÚ) č. 1308/2013, pokiaľ ide o programy na podporu sektora olivového oleja a stolových olív.

Komisia zmenila tento delegovaný akt delegovaným nariadením Komisie (EÚ) 2017/1962 prijatým na základe článku 30 s cieľom zjednodušiť a spresniť programy na podporu sektora olivového oleja a stolových olív.



Pokiaľ ide o podporu (a obchod s tretími krajinami) v sektore ovocia a zeleniny a v sektore spracovaného ovocia a zeleniny: Delegovaným nariadením Komisie (EÚ) č. 499/2014 prijatým na základe článku 37 písm. c) bodu iv) a písm. d) bodu xiii), článku 173 ods. 1 písm. b), c) a f), článku 181 ods. 2 a článku 231 ods. 1 sa dopĺňajú nariadenia Európskeho parlamentu a Rady (EÚ) č. 1308/2013 a (EÚ) č. 1306/2013 prostredníctvom zmeny vykonávacieho nariadenia Komisie (EÚ) č. 543/2011, ktoré sa týka sektorov ovocia a zeleniny a spracovaného ovocia a zeleniny [pozri aj bod 2.3 časť B)]. Delegovaným nariadením Komisie (EÚ) 2017/891 prijatým na základe článku 37 písm. a) bodu i), ii), iii) a vi), písm. b), c), písm. d) bodu i), bodov iii) až vi), bodu viii), x), xi) a xii) a písm. e) bodu i), článku 173 ods. 1 písm b), c), d) a písm. f) až j), článku 181 ods. 2, článku 223 ods. 2 písm. a) a článku 231 ods. 1 sa dopĺňa nariadenie Európskeho parlamentu a Rady (EÚ) č. 1308/2013, pokiaľ ide o sektory ovocia a zeleniny a spracovaného ovocia a zeleniny, a nariadenie Európskeho parlamentu a Rady (EÚ) č. 1306/2013, pokiaľ ide o sankcie, ktoré by sa mali uplatňovať v týchto sektoroch, a mení sa ním vykonávacie nariadenie Komisie (EÚ) č. 543/2011 [pozri aj bod 2.3 časť B)]. Tento delegovaný akt bol zmenený na základe článku 37 delegovaným nariadením Komisie (EÚ) 2018/1145 , pokiaľ ide o organizácie výrobcov v sektore ovocia a zeleniny. Pokiaľ ide o vnútroštátne podporné programy v sektore vinohradníctva a vinárstva: Delegovaným nariadením Komisie (EÚ) č. 612/2014 prijatým na základe článku 53 písm. b), c), e), f) a h) sa dopĺňa nariadenie (EÚ) č. 1308/2013 zmenou nariadenia Komisie (ES) č. 555/2008, pokiaľ ide o nové opatrenia v rámci vnútroštátnych podporných programov v sektore vinohradníctva a vinárstva. Delegovaným nariadením Komisie (EÚ) 2016/1149 prijatým na základe článku 53 sa dopĺňa nariadenie (EÚ) č. 1308/2013, pokiaľ ide o vnútroštátne podporné programy v sektore vinohradníctva a vinárstva, a mení sa ním nariadenie Komisie (ES) č. 555/2008 [pozri aj bod 2.3 časť B)].



Pokiaľ ide o odvetvie včelárstva: Delegovaným nariadením Komisie (EÚ) 2015/1366 prijatým na základe článku 56 ods. 1, článku 223 ods. 2 a článku 231 ods. 1 sa dopĺňa nariadenie (EÚ) č. 1308/2013, pokiaľ ide o pomoc v odvetví včelárstva [pozri aj bod 2.3 časť B)]. Pokiaľ ide o výsadbu viniča: Delegovaným nariadením Komisie (EÚ) 2015/560 prijatým na základe článku 69 sa dopĺňa nariadenie (EÚ) č. 1308/2013, pokiaľ ide o režim povolení na výsadbu viniča [pozri aj bod 2.3 časť B)]. Tento delegovaný akt bol zrušený delegovaným nariadením Komisie (EÚ) 2018/273 (pozri ďalej). Delegovaným nariadením Komisie (EÚ) 2018/273 prijatým na základe článkov 69, 89, článku 145 ods. 4, článku 147 ods. 3 a článku 223 ods. 2 a časti II oddielu D bodu 5 prílohy VIII z 11. decembra 2017 sa dopĺňa nariadenie (EÚ) č. 1308/2013, pokiaľ ide o režim povolení na výsadbu viniča, vinohradnícky register, sprievodné doklady a certifikáciu, vstupnú a výstupnú evidenciu a povinné nahlasovanie, oznámenia a uverejňovanie oznamovaných informácií, a zrušuje sa ním delegované nariadenie Komisie (EÚ) 2015/560 [pozri aj bod 2.3 časť B)]. Tento delegovaný akt bol zmenený delegovaným nariadením Komisie (EÚ) 2019/840 prijatým na základe článku 89 písm. a) a článku 147 ods. 3 písm. d) s cieľom vykonávať dohodu uzavretú medzi Európskou úniou a Kanadou v súvislosti s obchodom s vínom a liehovinami a oslobodiť maloobchodníkov od povinnosti viesť vstupnú a výstupnú evidenciu. Pokiaľ ide o enologické postupy: Delegovaným nariadením Komisie (EÚ) 2015/1576 prijatým na základe článku 75 ods. 2 a ods. 3 písm. g) a článku 147 ods. 3 písm. e) sa zmenilo nariadenie (ES) č. 606/2009, pokiaľ ide o určité enologické postupy, a nariadenie (ES) č. 436/2009, pokiaľ ide o evidenciu týchto postupov v sektore vinohradníctva a vinárstva. Delegovaným nariadením Komisie (EÚ) 2016/765 prijatým na základe článku 75 ods. 2 a ods. 3 písm. g) a článku 147 ods. 3 písm. e) sa zmenilo nariadenie (ES) č. 606/2009, pokiaľ ide o určité enologické postupy.

Delegovaným nariadením Komisie (EÚ) 2017/1961 prijatým na základe článku 75 ods. 2 a ods. 3 písm. g) sa zmenilo nariadenie (ES) č. 606/2009, pokiaľ ide o určité enologické postupy. Nariadenie (ES) č. 606/2009 bolo zrušené delegovaným nariadením Komisie (EÚ) 2019/934 (pozri ďalej). Delegovaným nariadením Komisie (EÚ) 2019/934 prijatým na základe článku 75 ods. 2 a článku 80 ods. 4 sa dopĺňa nariadenie (EÚ) č. 1308/2013, pokiaľ ide o vinohradnícke oblasti, v ktorých sa môže zvýšiť obsah alkoholu, povolené enologické postupy a obmedzenia uplatniteľné na výrobu a konzervovanie vinárskych výrobkov, minimálny percentuálny podiel alkoholu pri vedľajších produktoch a ich zneškodňovanie a zverejňovanie dokumentov OIV. Ďalej sa ním zrušuje nariadenie (ES) č. 606/2009. Pokiaľ ide o obchodné normy na olivový olej: Delegovaným nariadením Komisie (EÚ) 2015/1830 prijatým na základe článku 75 ods. 2 sa mení nariadenie (EHS) č. 2568/91 o charakteristikách olivového oleja a oleja z olivových zvyškov a o príslušných analytických metódach. Delegovaným nariadením Komisie (EÚ) 2016/1226 sa na základe článku 86 mení príloha IX k nariadeniu Európskeho parlamentu a Rady (EÚ) č. 1308/2013, pokiaľ ide o nepovinné vyhradené výrazy pre olivový olej. Delegovaným nariadením Komisie (EÚ) 2016/2095 prijatým na základe článku 75 ods. 2 sa mení nariadenie (EHS) č. 2568/91 o charakteristikách olivového oleja a oleja z olivových zvyškov a o príslušných analytických metódach. Delegovaným nariadením Komisie (EÚ) 2018/1096 prijatým na základe článku 75 ods. 2 sa mení vykonávacie nariadenie (EÚ) č. 29/2012, pokiaľ ide o požiadavky vzťahujúce sa na určité označenia na etiketách na olivovom oleji. Pokiaľ ide o obchodné normy na banány: Delegovaným nariadením Komisie (EÚ) 2017/1229 prijatým na základe článku 75 ods. 2 sa opravujú určité jazykové znenia vykonávacieho nariadenia (EÚ) č. 1333/2011, ktorým sa ustanovuje obchodná norma pre banány, pravidlá pre overovania zhody s takýmito obchodnými normami a požiadavky na oznámenia v odvetví banánov. Pokiaľ ide o obchodné normy týkajúce sa vajec: Delegovaným nariadením Komisie (EÚ) 2017/2168 prijatým na základe článku 75 ods. 2 sa mení nariadenie (ES) č. 589/2008, pokiaľ ide o obchodné normy týkajúce sa vajec z chovu vo voľnom výbehu v prípade obmedzeného prístupu sliepok k voľnému výbehu. Pokiaľ ide o obchodné normy týkajúce sa ovocia a zeleniny: Delegovaným nariadením Komisie (EÚ) 2019/428 prijatým na základe článku 75 ods. 2 sa mení vykonávacie nariadenie (EÚ) č. 543/2011, pokiaľ ide o obchodné normy v sektore ovocia a zeleniny. Pokiaľ ide o označenia pôvodu, zemepisné označenia a tradičné pojmy v sektore vinohradníctva a vinárstva: Delegovaným nariadením Komisie (EÚ) 2017/1353 prijatým na základe článku 100 ods. 3 sa zmenilo nariadenie (ES) č. 607/2009, pokiaľ ide o odrody viniča a ich synonymá, ktoré sa môžu uvádzať na etiketách vín. Delegovaným nariadením Komisie (EÚ) 2019/33 prijatým na základe článku 109, článku 114 a článku 122 sa dopĺňa nariadenie (EÚ) č. 1308/2013, pokiaľ ide o žiadosti o ochranu označení pôvodu, zemepisných označení a tradičných pojmov v sektore vinohradníctva a vinárstva, námietkové konanie, obmedzenie používania, zmeny špecifikácií výrobkov, zrušenie ochrany a označovanie a obchodnú úpravu. Ďalej sa ním zrušuje nariadenie (ES) č. 607/2009.



Pokiaľ ide o sektor cukru:

Delegovaným nariadením Komisie (EÚ) 2016/1166 prijatým na základe článku 125 ods. 4 písm. b) sa mení príloha X k nariadeniu Európskeho parlamentu a Rady (EÚ) č. 1308/2013, pokiaľ ide o podmienky nákupu cukrovej repy v sektore cukru od 1. októbra 2017. Pokiaľ ide o organizácie výrobcov: Delegovaným nariadením Komisie (EÚ) 2016/232 prijatým na základe článku 173 ods. 1 a článku 223 ods. 2 sa dopĺňa nariadenie (EÚ) č. 1308/2013, pokiaľ ide o určité aspekty spolupráce výrobcov. Pokiaľ ide o obchod s tretími krajinami: Delegovaným nariadením Komisie (EÚ) 2015/1538 prijatým na základe článku 177 ods. 1 písm. b), článku 177 ods. 2 písm. a), b) a e) a článku 192 ods. 4 sa na hospodárske roky 2015/2016 a 2016/2017 dopĺňa nariadenie (EÚ) č. 1308/2013, pokiaľ ide o žiadosti o dovozné licencie, prepustenie do voľného obehu a dôkaz o rafinácii výrobkov z cukru s číselným znakom KN 1701 v rámci preferenčných dohôd, a menia sa ním nariadenia Komisie (ES) č. 376/2008 a (ES) č. 891/2009. Delegovaným nariadením Komisie (EÚ) 2016/1237 prijatým na základe článku 177 sa dopĺňa nariadenie (EÚ) č. 1308/2013, pokiaľ ide o pravidlá uplatňovania systému dovozných a vývozných licencií. Delegovaným nariadením Komisie (EÚ) 2018/94 prijatým na základe článku 185 sa stanovuje paušálne zníženie cla na dovoz ciroku z tretích krajín do Španielska. Tento delegovaný akt stratil účinnosť 28. februára 2018. Pokiaľ ide o požiadavky na komunikáciu: Delegovaným nariadením Komisie (EÚ) 2017/1183 prijatým na základe článku 223 ods. 2 sa dopĺňa nariadenie (EÚ) č. 1308/2013 [a nariadenie (EÚ) č. 1307/2013] s ohľadom na poskytovanie informácií a predkladanie dokumentov Komisii [pozri aj bod 3.3 časť D)]. Delegovaným nariadením Komisie (EÚ) 2017/1965 prijatým na základe článku 223 ods. 2 písm. a) sa mení delegované nariadenie (EÚ) 2016/1237, pokiaľ ide o povahu a typ informácií, ktoré treba oznamovať na účely licencií v sektore ryže. B. Dočasné mimoriadne podporné opatrenia S cieľom prijať dočasné mimoriadne podporné opatrenia zamerané na riešenie narušení trhu alebo predchádzanie takýmto narušeniam sa na základe článku 219 ods. 1 prijalo dvadsaťdva delegovaných aktov: 1.delegované nariadenie Komisie (EÚ) č. 913/2014 , ktorým sa ustanovujú dočasné mimoriadne podporné opatrenia pre výrobcov v odvetví broskýň a nektáriniek; 2.delegované nariadenie Komisie (EÚ) č. 932/2014 , ktorým sa stanovujú dočasné výnimočné podporné opatrenia pre výrobcov určitého ovocia a zeleniny a ktorým sa mení delegované nariadenie (EÚ) č. 913/2014; 3.delegované nariadenie Komisie (EÚ) č. 950/2014 , ktorým sa zavádza dočasná mimoriadna schéma pomoci na súkromné skladovanie určitých syrov a ktorým sa vopred stanovuje výška pomoci; Tento delegovaný akt bol zrušený delegovaným nariadením Komisie (EÚ) č. 992/2014 , pretože daná schéma pomoci podľa všetkého nebola vhodná na účinnú a efektívnu reakciu na narušenia trhu, ktoré vyplynuli zo zákazu dovozu mliečnych výrobkov z Únie do Ruska; 4.delegované nariadenie Komisie (EÚ) č. 949/2014 , ktorým sa stanovujú dočasné mimoriadne opatrenia pre sektor mlieka a mliečnych výrobkov formou predĺženia obdobia verejnej intervencie pre maslo a sušené odstredené mlieko v roku 2014; 5.delegované nariadenie Komisie (EÚ) č. 1031/2014 , ktorým sa stanovujú ďalšie dočasné mimoriadne podporné opatrenia pre výrobcov určitých druhov ovocia a zeleniny; 6.delegované nariadenie Komisie (EÚ) č. 1263/2014 , ktorým sa ustanovuje dočasná mimoriadna pomoc pre výrobcov mlieka v Estónsku, Lotyšsku a Litve;

7.delegované nariadenie Komisie (EÚ) č. 1336/2014 , ktorým sa stanovujú dočasné mimoriadne opatrenia pre sektor mlieka a mliečnych výrobkov formou posunutia začiatku obdobia verejnej intervencie pre maslo a sušené odstredené mlieko v roku 2015; 8.delegované nariadenie Komisie (EÚ) č. 1370/2014 , ktorým sa ustanovuje dočasná mimoriadna pomoc pre výrobcov mlieka vo Fínsku; 9.delegované nariadenie Komisie (EÚ) 2015/1369 , ktorým sa mení delegované nariadenie (EÚ) č. 1031/2014, ktorým sa stanovujú ďalšie dočasné mimoriadne podporné opatrenia pre výrobcov určitých druhov ovocia a zeleniny; 10.delegované nariadenie Komisie (EÚ) 2015/1549 , ktorým sa stanovujú dočasné mimoriadne opatrenia pre sektor mlieka a mliečnych výrobkov formou predĺženia obdobia verejnej intervencie pre maslo a sušené odstredené mlieko v roku 2015 a posunutia začiatku obdobia verejnej intervencie pre maslo a sušené odstredené mlieko v roku 2016; 11.delegované nariadenie Komisie (EÚ) 2015/1852 , ktorým sa zavádza dočasná mimoriadna schéma pomoci na súkromné skladovanie určitých syrov a ktorým sa vopred stanovuje výška pomoci; 12.delegované nariadenie Komisie (EÚ) 2015/1853 , ktorým sa stanovuje dočasná mimoriadna pomoc pre poľnohospodárov v sektoroch chovu hospodárskych zvierat; 13.delegované nariadenie Komisie (EÚ) 2016/558 , ktorým sa družstvám a iným formám organizácií výrobcov v sektore mlieka a mliečnych výrobkov povoľuje uzatvárať dohody a prijímať rozhodnutia o plánovaní výroby; 14.delegované nariadenie Komisie (EÚ) 2016/921 , ktorým sa stanovujú ďalšie dočasné mimoriadne podporné opatrenia pre výrobcov určitých druhov ovocia a zeleniny; Tento delegovaný akt bol zmenený delegovaným nariadením Komisie (EÚ) 2017/376 s cieľom prerozdeliť nevyužité množstvá oznámené podľa článku 2 ods. 4 uvedeného nariadenia; 15.delegované nariadenie Komisie (EÚ) 2016/1614 , ktorým sa stanovujú dočasné mimoriadne opatrenia pre sektor mlieka a mliečnych výrobkov formou predĺženia obdobia verejnej intervencie pre sušené odstredené mlieko v roku 2016 a posunutia začiatku obdobia verejnej intervencie pre sušené odstredené mlieko v roku 2017 na skorší dátum a zavádza výnimka z delegovaného nariadenia (EÚ) 2016/1238, pokiaľ ide o neprerušené uplatňovanie nariadenia (ES) č. 826/2008 vzhľadom na pomoc na súkromné skladovanie podľa vykonávacieho nariadenia (EÚ) č. 948/2014 a uplatňovanie nariadenia (EÚ) č. 1272/2009 vzhľadom na verejnú intervenciu podľa tohto nariadenia; 16.delegované nariadenie Komisie (EÚ) 2016/1612 , ktorým sa poskytuje pomoc na zníženie výroby mlieka [pozri aj bod 2.3 B)]; 17.delegované nariadenie Komisie (EÚ) 2016/1613 , ktorým sa stanovuje výnimočná pomoc na prispôsobenie sa pre výrobcov mlieka a poľnohospodárov v ďalších sektoroch chovu hospodárskych zvierat [pozri aj bod 2.3 B)]; 18.delegované nariadenie Komisie (EÚ) 2017/286 , ktorým sa mení delegované nariadenie (EÚ) 2016/1613, pokiaľ ide o chovateľov hospodárskych zvierat v talianskych regiónoch postihnutých zemetrasením; 19.delegované nariadenie Komisie (EÚ) 2017/1165 , ktorým sa stanovujú dočasné mimoriadne podporné opatrenia pre výrobcov určitých druhov ovocia; 20.delegované nariadenie Komisie (EÚ) 2017/1533 , ktorým sa mení delegované nariadenie (EÚ) 2017/1165, pokiaľ ide o dočasné mimoriadne podporné opatrenia pre výrobcov v odvetví broskýň a nektáriniek v Grécku, Španielsku a Taliansku. V súlade so Spoločnou dohodou o delegovaných aktoch sa v súvislosti so všetkými týmito nariadeniami uskutočnili konzultácie s odborníkmi z členských štátov v rámci expertnej skupiny pre poľnohospodárske trhy, najmä pokiaľ ide o aspekty patriace do rozsahu pôsobnosti nariadenia o jednotnej spoločnej organizácii trhov. Nariadenia boli oznámené Európskemu parlamentu a Rade, pričom v prípadoch použitia postupu pre naliehavé prípady sa uviedli príslušné dôvody. Európsky parlament ani Rada nevzniesli proti žiadnemu z týchto delegovaných nariadení žiadne námietky. Komisia 20. februára 2015 prijala delegované nariadenie, ktorým sa mení nariadenie (ES) č. 376/2008, pokiaľ ide o povinnosť predloženia licencie na dovoz etylalkoholu poľnohospodárskeho pôvodu, a ktorým sa zrušuje nariadenie (ES) č. 2336/2003, ktorým sa zavádzajú podrobné pravidlá na uplatňovanie nariadenia Rady (ES) č. 670/2003, ktorým sa ustanovujú určité opatrenia týkajúce sa trhu s etylalkoholom poľnohospodárskeho pôvodu. Delegovaným aktom sa odstránila povinnosť predložiť licenciu na dovoz etylalkoholu poľnohospodárskeho pôvodu do EÚ vrátane zloženia zábezpeky. Ďalej sa ním odstránila povinnosť EÚ vypracovať a zverejniť súvahu EÚ pre etylalkohol poľnohospodárskeho pôvodu a štvrťročná povinnosť členských štátov poskytnúť informácie o výrobe, zneškodnení a zásobách.

Európsky parlament 20. mája 2015 vzniesol voči tomuto delegovanému aktu námietky. V dôsledku toho nenadobudol účinnosť. Komisia neprijala žiadny delegovaný akt podľa článku 3 ods. 4, článkov 4, 18, 59, článku 75 ods. 6, článku 76 ods. 4, článku 77 ods. 5, článkov 78, 79, 83, 87, 88, 132, 140, 143, 166, 186, 190 a 202. Článok 3 ods. 4 sa týka vymedzenia pojmov týkajúcich sa sektora ryže. Komisia doteraz nezistila potrebu zmeniť stanovené vymedzenie pojmov. Článok 4 sa týka úpravy nomenklatúry Spoločného colného sadzobníka používanej pri poľnohospodárskych výrobkoch. Úpravy nomenklatúry Spoločného colného sadzobníka si zatiaľ nevyžiadali žiadnu zmenu nariadenia (EÚ) č. 1308/2013. Článok 18 sa týka podmienok na poskytnutie pomoci na súkromné skladovanie výrobkov uvedených v článku 17. Pokiaľ ide o mliečne výrobky a ďalšie oprávnené živočíšne produkty, Komisia dospela k záveru, že je vhodnejšie dopredu nestanoviť podmienky, za ktorých môže Komisia rozhodnúť o poskytnutí pomoci na súkromné skladovanie. To môže v prípade hospodárskych subjektov v príslušných sektoroch vyvolať očakávania a podmieniť tak ich obchodné rozhodnutia. Činnosť Komisie sa ukázala ako účinná, pokiaľ ide o využitie pomoci na súkromné skladovanie, pričom rozhodnutie použiť tento nástroj sa vždy zakladalo na podrobnej analýze trhu. Vo všeobecnosti boli tri prvky stanovené základným aktom (referenčné prahy, náklady a potreba poskytnúť rýchlu odpoveď) zatiaľ postačujúce na začatie postupu spojeného so súkromným skladovaním, ak si to situácia vyžiadala. Článok 59 sa týka pomoci v sektore chmeľu. Komisia doteraz nezistila potrebu ďalej regulovať sektor chmeľu. Článok 75 ods. 6 sa týka obchodných noriem pre iné sektory ako tie, ktoré sa uvádzajú v článku 75 ods. 1. Komisia zatiaľ nezistila žiadnu osobitnú potrebu rozšíriť zoznam uvedený v článku 75 ods. 1. Komisia v súčasnosti hodnotí úlohu obchodných noriem vo všeobecnosti. Článok 76 sa týka osobitných odchýlok pre uvádzanie výrobkov sektora ovocia a zeleniny na trh. Komisia doteraz nezistila potrebu stanoviť takéto odchýlky. Článok 77 ods. 5 sa týka odchýlok od povinnosti certifikácie chmeľu. Komisia doteraz nezistila potrebu stanoviť takéto odchýlky. Článok 78 ods. 2 a 4 sa týka úprav, odchýlok alebo výnimiek týkajúcich sa vymedzenia pojmov a obchodných názvov stanovených v prílohe VII, ako aj ich presného stanovenia a uplatňovania. Komisia doteraz nezistila žiadnu potrebu zmeniť alebo doplniť prílohu VII na základe vyvíjajúceho sa spotrebiteľského dopytu, technického pokroku alebo potreby inovácie výrobkov. Okrem toho členské štáty neposkytli správy o tom, že by mali ťažkosti so správnym chápaním vymedzenia pojmov a obchodných názvov stanovených v prílohe VII. Článok 78 ods. 5 sa týka pravidiel označenia druhu zvieraťa, od ktorého pochádza mlieko v mliečnych výrobkoch. Pokiaľ ide o mlieko, v prílohe VII sa v súčasnosti vyžaduje, aby sa uvádzal druh zvieraťa, od ktorého mlieko pochádza, ak sa nejedná o hovädzí dobytok. Komisia doteraz nezistila žiadnu potrebu rozšíriť takéto pravidlá na ďalšie mliečne výrobky. Článok 79 sa týka tolerancie v súvislosti s obchodnými normami. V prípade olivového oleja, ovocia a zeleniny a vína sú obmedzenia súčasťou noriem, ktoré už preto začleňujú koncepciu neistoty týkajúcej sa analytických metód na úrovni stanovenej ako obmedzenie pre rôzne parametre. Preto sa nevyžaduje použitie tolerancie pri metódach na vyjadrenie výsledku. Vo všeobecnosti sa pravidlá týkajúce sa tolerancie neukázali ako potrebné pre dané sektory, keďže aj v prípade absencie takýchto pravidiel týkajúcich sa tolerancie neexistujú „neprimerané ťažkosti“. Článok 83 sa týka vnútroštátnych predpisov pre určité výrobky a sektory. V tejto súvislosti Komisia nezistila potrebu stanoviť ďalšie pravidlá. Články 87 a 88 sa týkajú pravidiel pre dodatočné nepovinné vyhradené výrazy. V súčasnosti neexistujú žiadne nepovinné vyhradené výrazy pre mliečne výrobky, no existuje viacero osobitných nepovinných vyhradených výrazov vymedzených v súvislosti s hydinovým mäsom a vajciami, ako sa to uvádza v článku 85. Komisia nezistila potrebu rezervovania žiadneho dodatočného nepovinného vyhradeného výrazu na základe očakávaní spotrebiteľov, vývoja vedeckých a technických poznatkov, situácie na trhu alebo vývoja obchodných noriem a medzinárodných noriem. Článok 132 sa týka podmienok nákupu a dodávateľských zmlúv v sektore cukru. V prílohe XI sa odkazovalo iba na prechodné obdobie do konca hospodárskeho roka 2016/2017. Medzi rokmi 2013 a 2017 nevznikla potreba ju zmeniť. Článok 140 sa týka používania priemyselného cukru, priemyselnej izoglukózy alebo priemyselného inulínového sirupu. Medzi rokmi 2013 a 2017 nevznikla potreba zmeniť podmienky používania priemyselného cukru. Článok 143 sa týka opatrení v sektore cukru. Do konca hospodárskeho roka 2016/2017 nevznikla potreba zmeniť takéto pravidlá. Článok 166 sa týka opatrení na uľahčenie prispôsobenia ponuky požiadavkám trhu. Zainteresované strany nepredložili žiadne požiadavky týkajúce sa takýchto pravidiel. Článok 186 sa týka pravidiel pre colnú kvótu na dovoz poľnohospodárskych výrobkov. Toto splnomocnenie sa zatiaľ nevyužilo, ale útvary Komisie pracujú na návrhu delegovaného nariadenia o novom správnom systéme poľnohospodárskej colnej kvóty riadenom na základe licencií.